Ανόρθωση: Η ωφέλιμη διακοπή, ο Πόποβιτς και η δικαιολογημένη πρωτιά\nΑΝΤΡΗ ΧΡΙΣΤΟΥ ΒΕΝΤΟΥΡΗ, 19/01/2020 (τελευταία ενημέρωση 14:09)\nΗ διακοπή του πρωταθλήματος ήταν κάτι απρόσμενο, χαλώντας τα πλάνα που σχεδίαζαν οι προπονητές για τους αγώνες της 17ης αγωνιστικής. Αυτό ισχύει φυσικά και για τον Τιμούρ Κετσπάγια. Ωστόσο, η διακοπή αναμένεται να βοηθήσει και σε κάτι. Δίνει κάποιες επιπλέον μέρες σε παίκτες να ξεπεράσουν πλήρως τα προβλήματά τραυματισμών που τους ταλαιπωρούν.\nΟι Βργκοτς και Οκριασβίλι γυμνάστηκαν την Παρασκευή σε φουλ ρυθμούς, όμως αναμφίβολα θα είναι ακόμη καλύτερο γι’ αυτούς να έχουν προπονήσεις στα πόδια τους, όταν (κι όποτε) πραγματοποιηθεί το ντέρμπι με την Ομόνοια που ήταν προγραμματισμένο για σήμερα.\nΑκόμη περισσότερο αυτό ισχύει για τον Λόρια. Ο Γεωργιανός τερματοφύλακας δεν μπήκε ακόμη στο κανονικό πρόγραμμα προπονήσεων και σίγουρα η διακοπή θα τον βοηθήσει προκειμένου να ξεπεράσει τις ενοχλήσεις που αισθάνεται.\nΔιαφορετική είναι η περίπτωση του Ρενάτο Μαργκάσα, ο οποίος χρειάζεται ακόμη χρόνο μέχρι να επανέλθει στην αγωνιστική δράση. Ο 34χρονος ποδοσφαιριστής είναι σε καλύτερη κατάσταση, αλλά θα χρειαστεί ένα επιπλέον χρονικό διάστημα μέχρις ότου μπει σε φουλ ρυθμούς και συνάμα να φτάσει στο επιθυμητό επίπεδο από πλευράς ετοιμότητας.\nΗ διακοπή του πρωταθλήματος άλλαξε τα πλάνα, με τον Τιμούρ Κετσπάγια να δίνει χθες ρεπό στους ποδοσφαιριστές του. Σήμερα θα επιστρέψουν ξανά στις προπονήσεις.\nΜεγάλη υπομονή, όπως αποδεικνύεται, κάνουν στην Ανόρθωση για την περίπτωση του Ντένις Πόποβιτς. Ο 30χρονος Σλοβένος μέσος δεν έχει μείνει ακόμη ελεύθερος από τη Ζυρίχη, όμως η ομάδα της Αμμοχώστου είναι διατεθειμένη να περιμένει για ακόμη ένα μικρό χρονικό διάστημα.\nΕίναι ξεκάθαρο πως ο ποδοσφαιριστής αποτελεί μακράν την πρώτη επιλογή του Τιμούρ Κετσπάγια, ωστόσο, αν δεν βρεθεί άκρη μεταξύ του Πόποβιτς και της ελβετικής ομάδας στη μεταξύ τους διαφορά στο οικονομικό για τη λύση του συμβολαίου του, τότε θα στραφεί στις εναλλακτικές λύσεις.\nΕξάλλου, έχει περάσει το πρώτο μισό του Ιανουαρίου, οπόταν αν συνεχιστεί η καθυστέρηση στην περίπτωση του Σλοβένου, όσο κι αν αποτελεί τον διακαή πόθο του προπονητή της Ανόρθωσης, θα πρέπει να αναζητήσει άλλη λύση προτού ο χρόνος αρχίσει να πιέζει.\nΑπ’ εκεί και πέρα, ανοικτό είναι το ενδεχόμενο απόκτησης ποδοσφαιριστή κάτω των 22 ετών, που θα εγγραφεί στον Κατάλογο Β’. Δεν πρόκειται όμως να γίνει κίνηση απλά και μόνο για το… θεαθήναι, αλλά μονάχα εφόσον βρεθεί μία αξιόλογη περίπτωση που θα αξίζει τον κόπο.\nΝα γιατί είναι πρώτη!\nΕίναι πρώτη στη βαθμολογία. Είναι η μοναδική ομάδα με διψήφιο αριθμό νικών (11). Η ομάδα με τις λιγότερες ήττες (μόλις μία). Διαθέτει την καλύτερη επίθεση με 34 γκολ (η μοναδική που ξεπέρασε τα τριάντα, με τη δεύτερη ΑΕΚ να ακολουθεί με 28, αλλά και με έναν αγώνα περισσότερο), αλλά και την καλύτερη άμυνα με 9 τέρματα παθητικό, όντας ως η μοναδική που δέχθηκε μονοψήφιο αριθμό τερμάτων.\nΤα πάντα δείχνουν το γιατί η Ανόρθωση είναι πρώτη και καλύτερη. Γιατί απλά είναι η καλύτερη σε όλους τους τομείς σε σχέση με τις υπόλοιπες ομάδες.\nΣ’ αυτούς ακριβώς τους ρυθμούς καλείται να συνεχίσει, θέλοντας να κλείσει με τον καλύτερο τρόπο την πρώτη φάση του πρωταθλήματος και να μπει με ιδανικές προοπτικές στη δεύτερη. Και τότε, να δώσει τα πάντα για την κατάκτηση του πολυπόθητου τίτλου.\nΓια άλλη μια φορά κορυφαίοι των κορυφαίων!Ξεπεράστηκαν τα εμπόδια με Σιγκούρνταρσον και έρχεται Κύπρο


Ώρα μηδέν για τη γεώτρηση της ExxonMobil στο οικόπεδο 10 της κυπριακής ΑΟΖ - CNN.gr\nΔευτέρα, 12 Νοεμβρίου 2018 09:08\nREUTERS/Cyprus Public Information Office/Handout/File Photo\nΞεκινούν οι προετοιμασίες για την πρώτη γεώτρηση της ExxonMobil – Qatar Petroleum στην κυπριακή ΑΟΖ, καθώς το γεωτρύπανο Stena Icemax έφτασε στον στόχο «Δελφίνη» στο τεμάχιο 10 χτες το βράδυ.\nΌπως γράφει ο «Φιλελεύθερος» της Κύπρου το ταξίδι του γεωτρύπανου εξελίχθηκε χωρίς απρόοπτα, με αποτέλεσμα να φτάσει στον στόχο του περίπου μια ώρα πριν από τον προγραμματισμένο χρόνο άφιξής του.\nΜε την ασφαλή άφιξη του γεωτρύπανου, ολοκληρώθηκε το πρώτο στάδιο του πολύμηνου σχεδιασμού που είχε ως στόχο την ασφαλή και ανεμπόδιστη πλεύση του γεωτρύπανου. Δεδομένων των εμπειριών των προηγούμενων έξι γεωτρήσεων και των τουρκικών προκλήσεων στην περιοχή, ο εν λόγω στόχος θεωρήθηκε κομβικός για την επιτυχή έναρξη.\nΚατά πληροφορίες της ίδιας κυπριακής εφημερίδας, το πρώτο σκάφος υποστήριξης που αποχώρησε από το λιμάνι Λεμεσού πλησιάζει το γεωτρύπανο ενώ δεύτερο πλοίο υποστήριξης βρίσκεται εν πλω, μεταφέροντας τις πρώτες προμήθειες και εξοπλισμό.\nΔύο γεωτρήσεις στο οικόπεδο 10\nΟι ενεργειακοί σχεδιασμοί προβλέπουν την πραγματοποίηση δύο γεωτρήσεων στο οικόπεδο 10. Η πρώτη αναμένεται να ξεκινήσει μέσα στις επόμενες ημέρες ενώ θα διαρκέσει μέχρι τα μέσα Δεκεμβρίου.\nΣχεδόν αμέσως μετά αναμένεται να ξεκινήσει η δεύτερη γεώτρηση, που σύμφωνα με τον σχεδιασμό θα ολοκληρωθεί στα τέλη Ιανουαρίου. Το ζητούμενο είναι το μέγεθος των ανακαλύψεων, καθώς από αυτό θα καθοριστούν και τα επόμενα βήματα.\nΗ κινητικότητα στα ενεργειακά αναμένεται να συνεχιστεί μέχρι το φθινόπωρο του 2019, καθώς είναι προγραμματισμένες και άλλες γεωτρήσεις από δύο εταιρείες –την TOTAL και την ENI.\nΣε άρθρο του που τιτλοφορείται «Η Exxon Mobil μπορεί να αντιμετωπίσει μια ναυμαχία στην κυπριακή ΑΟΖ», το περιοδικό Forbes εκφράζει φόβους για τον τρόπο με τον οποίο μπορεί να αντιδράσει η Τουρκία μέσα στο επόμενο διάστημα. Η Άγκυρα έχει, άλλωστε, ανεβάσει τους τόνους το προηγούμενο διάστημα, σημειώνοντας ότι δεν θα ανεχτεί μονομερείς προσπάθειες.\nΠηγή: ΑΠΕ ΜΠΕ/Α. ΒΙΚΕΤΟΣ\nΟ «υπουργός Εξωτερικών» της Κύπρου, Κουντρέτ Οζερσάι, είχε δηλώσει σε συνέντευξή του σε κυπριακή εφημερίδα ότι η Τουρκία θα αντιδράσει στις έρευνες της ExxonMobil, εξηγώντας παράλληλα ότι η Άγκυρα διεκδικεί περιοχές εντός της ΑΟΖ της Κύπρου για λογαριασμό τόσο της Τουρκίας όσο και των Τουρκοκύπριων.\nΠριν από λίγο καιρό, ο αντιπρόεδρος της ExxonMobil Νιλ Τσάπμαν βρέθηκε στην Κύπρο και συναντήθηκε με τον πρόεδρο Νίκο Αναστασιάδη. Απέφυγε, ωστόσο να απαντήσει ευθέως για τις τουρκικές απειλές.\n«Είμαστε μια επιχειρηματική οντότητα και η δουλειά μας είναι να εξερευνούμε φυσικό πλούτο για λογαριασμό κυβερνήσεων. Οποιοδήποτε κυβερνητικό θέμα πρέπει να συζητείται και να επιλύεται από τις κυβερνήσεις» είπε χαρακτηριστικά.\nΚΟΣΜΟΣ\t· EXXONMOBIL\t· ΚΥΠΡΙΑΚΗ ΑΟΖ\t· STENA ICEMAX\t· ΟΙΚΟΠΕΔΟ 10


Ανανεωμένο) …«Εμφύλιος πόλεμος» για τα διόδια κινδυνεύει να ξεσπάσει μεταξύ Λαμιαίων και Λαρισαίων λόγω του ΥΠΕΧΩΔΕ κ. Σουφλιά. Ο οποίος φρόντισε να μην πληρώνουν διόδια οι κάτοικοι της ευρύτερης περιοχής των Τεμπών (που είναι ψηφοφόροι του), αλλά σφυρίζει αδιάφορα για τους κατοίκους της Φθιώτιδας που είναι αναγκασμένοι να πληρώνουν τα μαλλιά της κεφαλής τους σε 5 σταθμούς διοδίων. Διαβάστε στο lamianews.blogspot.com να δείτε πως τα κατάφερε. Στο μεταξύ δεν είδαμε καμία κυβερνητική απάντηση, ή σχολιασμό, σε όσα αποκαλύψαμε πρώτοι για το κόλπο των διοδίων (διάβασε εδώ). Γράφτηκαν όμως πολλά με αφορμή εκείνο το δημοσίευμα και πλουτίσαμε τις γνώσεις μας. Η μία από τις εταιρείες που ανάλαβε το χαράτσωμα, η ΓΕΚ-ΤΕΡΝΑ, ανήκει μεταξύ άλλων και στον κ. Ψυχάρη (ή στον κ. Λαμπράκη, τους μπερδεύω πάντα αυτούς τους δυο), Μαζί με τον «ΑΚΤΟΡΑ» του Γ. Μπόμπολα και την J&P AΒΑΧ, είναι οι τρεις εταιρίες που πήραν τις πέντε νέες εθνικές οδούς και αύξησαν από τώρα τα διόδια, για τα έργα που θα χρηματοδοτήσουμε εμείς. Αυτά προβλέπουν οι συμβάσεις που πέρασαν πρόσφατα από τη Βουλή ο κ. Καραμανλής και ο κ. Σουφλιάς. Και γι αυτό μπήκε το μεγάλο χαράτσι στα διόδια. Για να βγάλουν άκοπα και χωρίς κανένα ρίσκο από 19 δις οι εργολάβοι και το κράτος. Τώρα, αν κάποιος βρει στο ΠΡΩΤΟ ΘΕΜΑ, το ΕΘΝΟΣ, την ΗΜΕΡΗΣΙΑ, ΤΑ ΝΕΑ, και ΤΟ ΒΗΜΑ οτιδήποτε αρνητικό για τον μεγάλο Σαρακατσάνο πολιτικό θα πάρει το βραβείο για τη μεγαλύτερη ανακάλυψη όλων των αιώνων ΔΙΑΒΑΣΤΕ ΑΚΟΜΑ\nΤί έχετε πάθει όλοι σας με τον ΥΠΕΧΩΔΕ μας; Ζηλεύτε μήπως, επειδή ο άνθρωπος έχει την τέχνη να αξιοποιεί στο μέγιστο κάθε του γνωριμία στον χώρο των έργων και των κατασκευών; Ξέρει αυτός ...Αυτός όμως που δέν ξέρει είναι άλλος! Ο άλλος που μας λέει ότι, ο εισαγόμενος πληθωρισμός φταίει για την ακρίβεια. Και δέν φταίει ο Σουφλιάς ο Σαρακατσάνος, που δέν είδε ότι, οι φίλοι του ανέβασαν το κόστος των διοδίων κατα 125% ! Τ'ακούς και εσύ Αλογοσκούφη που ξέμεινες στο 4.9%;ΠΕΛΙΑΣ\nκαι θέλουν να τον κάνουν και πρόεδρο της Δημοκρατίαςτρομάρα του...και τρομάρα μας\nΚαλά ρε σεις τα διοδια σας μάραναν;Τι να πρωτοθυμηθώ; Κουμπαριές, δομημένα ομόλογα, φωτιές του καλοκαιριού, Επιτροπή Ανταγωνισμού και τελευταίο το φρουτάκι της Ζαχοπουλιάδας.Έχουμε περιέλθει σε κώμα. Δεν καταλαβαίνουμε τίποτα.Όχι τίποτ' άλλο, αλλά δεν φαίνεται και φως από πουθενά...;(


Λυκόφως - Στέφενι Μέιερ - Twilight – Stephenie Meyer - Μικρά και Μεγάλα - Διάφορα - Βιβλιοθήκη - Ρίξε μια ματιά! www.matia.gr\nΜικρά και Μεγάλα... ...«Λυκόφως»,\nτης Στέφενι Μέιερ!\n«Για τρία πράγματα ήμουν απολύτως σίγουρη. Πρώτον, ο Έντουαρντ ήταν βρικόλακας. Δεύτερον, υπήρχε ένα κομμάτι του –και δεν ήμερα πόσο μπορεί να υπερίσχυε αυτό το κομμάτι- που διψούσε για το αίμα μου. Και τρίτον, ήμουν ανεπιφύλακτα και αμετάκλητα ερωτευμένη μαζί του».\nΗ Μπέλλα μετακομίζει στο Φορκς, μια μικρή, μονίμως βροχερή πόλη, πιστεύοντας ότι την περιμένει η πιο βαρετή περίοδος της ζωής της. Όμως από τη στιγμή που θα γνωρίσει τον αινιγματικό Έντουαρντ, η ζωή της θα πάρει μια συναρπαστική και τρομακτική τροπή. Γιατί ο Έντουαρντ είναι βρικόλακας, που έχει καταφέρει μέχρι σήμερα να διατηρεί την πραγματική του ταυτότητα μυστική στη μικρή κοινότητα του Φορκς. Όμως, κανείς δεν είναι πλέον ασφαλής, και λιγότερο απ’ όλους η Μπέλλα. Το ζευγάρι θα βρεθεί να ισορροπεί επικίνδυνα στην κόψη του ξυραφιού –ανάμεσα στην επιθυμία και τον κίνδυνο.\nΤο νέο παγκόσμιο εκδοτικό φαινόμενο\nΟι εκδόσεις ΠΛΑΤΥΠΟΥΣ φέρνουν στην Ελλάδα το νέο παγκόσμιο εκδοτικό φαινόμενο. Την σειρά βιβλίων της Στέφενι Μέιερ «Λυκόφως».\nΤώρα που ο νεαρός μάγος κρεμάει το σκουπόξυλό του μια νέα περιπέτεια φανταστικής λογοτεχνίας έχει καθηλώσει λεγεώνες αναγνωστών όλων των ηλικιών.\nΗ σειρά βιβλίων Λυκόφως αφηγείται την ιστορία αγάπης και τις περιπέτειες του Έντουαρντ και της Μπέλλα. Η Μπέλλα είναι μια όμορφη και έξυπνη νεαρή κοπέλα. Ο Έντουαρντ είναι βρικόλακας. Ρίξε μερικούς λυκάνθρωπους, μερικές θανάσιμα επικίνδυνες εμπειρίες και τη σκληρή πολιτική σκηνή του Λυκείου και το αποτέλεσμα είναι συγγραφικό χρυσάφι.\n- Φαινομενικές πωλήσεις γνωρίζει η συγγραφέας Στέφενι Μέιερ με τη σειρά βιβλίων της Λυκόφως, Νέα Σελήνη και Έκλειψη.\n- Η 'Εκλειψη, το τρίτο βιβλίο της σειράς, κυκλοφόρησε τον Αύγουστο του 2007 και έκανε το ντεμπούτο της αμέσως στη Νο. 1 θέση της λίστας μπεστ-σέλερ της USA Today.\n- Από τη Νο. 1 θέση έριξε το έβδομο και τελευταίο βιβλίο της σειράς Χάρι Πότερ, μόλις τρεις βδομάδες μετά την κυκλοφορία του.\n- Πολλοί μιλάνε μάλιστα για το διάδοχο του Χάρι Πότερ αφού και η σειρά Λυκόφως ξεκίνησε κάνοντας δειλά επιτυχία με τον πρώτο τίτλο και αγγίζοντας τα όρια του φαινομένου με το τρίτο βιβλίο.\n- Τα τρία πρώτα βιβλία της σειράς έχουν ήδη πουλήσει περισσότερα από τέσσερα εκατομμύρια αντίτυπα στις ΗΠΑ.\n- Οι κριτικές λένε: "Ρεαλιστικό, επιδέξιο, περιεκτικό, οι αναγνώστες θα πέθαιναν να χώσουν τα δόντια τους στο Λυκόφως" – Publishers Weekly.\n- Τα εκδοτικά δικαιώματα έχουν αγοραστεί από 29 χώρες και\nτο Λυκόφως είναι ήδη μπεστ-σέλερ στην Ιταλία, Ισπανία και Γερμανία.\n- Η πρώτη ταινία -Λυκόφως- που βασίζεται στο πρώτο βιβλίο της\nσειράς βρίσκεται ήδη στο στάδιο παραγωγής και οι φανατικοί\nθαυμαστές περιμένουν ανυπόμονα.\n- Η κινηματογραφική εταιρεία Summit ανακοίνωσε: «Είμαστε\nπραγματικά ενθουσιασμένοι με τη franchise προοπτική αυτής της\nεκπληκτικής ιστορίας Ρωμαίου και Ιουλιέτας».\n- Η Στέφενι Μέιερ συνεχίζει να γράφει. Έχει σχεδόν ολοκληρώσει το τέταρτο βιβλίο και ήδη σχεδιάζει το πέμπτο.\nΛίστα Editor’s Choice των New York Times\nΛίστα Publisher’s Weekly “Καλύτερα Βιβλία της Χρονιάς” (2005)\nΛίστα Amazon “Καλύτερο Βιβλίο της Δεκαετίας... Ως Τώρα”\nTeen People “Hot List”\nΑμερικάνικος Σύλλογος Βιβλιοθηκών\nΛίστες “Top Ten βιβλία για Νεαρούς Ενήλικες” και\n“Top Ten βιβλία για Απρόθυμους Αναγνώστες”\n«Με την αγωνία και τον ρομαντισμό σε τέλεια ισορροπία, αυτή η ιστορία θα κάνει τους αναγνώστες να γυρίζουν με μανία τις σελίδες του σαγηνευτικού ντεμπούτου της Stephenie Meyer».\n«Η αγωνία κορυφώνεται καθώς η ένταση του μυστικού έρωτα και της σιωπηλής τρυφερότητας μεταμορφώνεται σε έναν τρομακτικό αγώνα επιβίωσης…\nΡεαλιστικό, επιδέξιο, περιεκτικό, οι αναγνώστες θα λαχταρούν να χώσουν τα δόντια τους στο Λυκόφως».\n«Ακολουθώντας την παράδοση της Anne Rice... αυτή η σκοτεινή ιστορία αγάπης συναρπάζει».\nΠρόλογος πρώτου βιβλίου:\nΠοτέ δεν είχα σκεφτεί ιδιαίτερα το πώς θα πεθάνω -αν και είχα αρκετούς λόγους να το κάνω τους τελευταίους μήνες- αλλά ακόμα κι αν το είχα σκεφτεί, δε θα το είχα φανταστεί έτσι.\nΚάρφωσα το βλέμμα μου χωρίς ν' ανασαίνω στην άλλη άκρη του δωματίου, στα σκοτεινά μάτια του κυνηγού, κι εκείνος μου το ανταπόδωσε κοιτώντας με με συμπάθεια. Σίγουρα ήταν ένας καλός τρόπος να πεθάνεις, στη θέση κάποιου άλλου, κάποιου που αγαπάς. Μεγαλόψυχος, θα μπορούσε κανείς να πει. Αυτό θα πρέπει να έχει κάποια αξία.\nΉξερα ότι αν δεν είχα πάει στο Φορκς, δε θα βρισκόμουν αντιμέτωπη με το θάνατο τώρα. Αλλά, όσο τρομοκρατημένη κι αν ήμουν, δε γινόταν να μετανιώσω για την απόφαση μου. Όταν η ζωή σού χαρίζει ένα όνειρο που ξεπερνάει όλες σου τις προσδοκίες, δεν είναι σωστό να θρηνείς όταν τελειώνει.\nΟ κυνηγός χαμογέλασε φιλικά καθώς ξεκίνησε να έρχεται σιγά-σιγά προς το μέρος μου για να με σκοτώσει.\nΗ προσωπική ιστορία της Στέφενι Μέιερ έχει στοιχεία Σταχτοπούτας. Η ίδια λέει πως ποτέ δεν είχε σκεφτεί να γίνει συγγραφέας. Πριν από τέσσερα χρόνια, ήταν μια μητέρα που έμενε στο σπίτι με τα τρία μικρά παιδιά της χωρίς καμία πρόθεση να γράψει βιβλίο. Όμως μετά από ένα όνειρο για μια κοπέλα που συζητούσε με ένα γοητευτικό νεαρό βρικόλακα… «Άρχισα να το γράφω για να μην το ξεχάσω. Ήταν μια γλυκιά, τρυφερή στιγμή», περιγράφει. «Όμως υπήρχε και μια σκοτεινή πλευρά γιατί το αγόρι ουσιαστικά παραδεχόταν πόσο ήθελε να τη σκοτώσει από την πρώτη στιγμή που τη συνάντησε».\nΗ Μέιερ συνέχισε να γράφει μη έχοντας πει τίποτα σε κανέναν εκτός από την αδερφή της, η οποία την παρότρυνε να προσπαθήσει να εκδώσει το χειρόγραφο.\nΣε μια από εκείνες τις σπάνιες ιστορίες επιτυχίας που εμπνέουν όλους τους άνεργους συγγραφείς, η Στέφενι βρήκε ατζέντη και υπέγραψε συμβόλαιο. Εκείνες οι πρώτες δέκα σελίδες του ονείρου έγιναν το κεφάλαιο 13 του πρώτου βιβλίου της σειράς, Λυκόφως, όταν τελικά εκδόθηκε το 2005.\nΗ επιτυχία της Μέιερ οφείλεται και στην πολύ φιλική και γενναιόδωρη συμπεριφορά της με τους αναγνώστες της. Όταν υπογράφει βιβλία της συγκεντρώνονται χιλιάδες θαυμαστές. Κυρίως όμως οφείλεται στο απολύτως βασικό: πολύ καλή πένα.\nΔιαβάστε τις εντυπώσεις μας από την ανάγνωση του πρώτου βιβλίου της σειράς Twilight, Λυκόφως, της Στέφενι Μέιερ κάνοντας κλικ εδώ!


Υπογραφή της οργάνωσης το Καλάσνικοφ και το πιστόλι\nΠρώτη καταχώρηση: Πέμπτη, 8 Ιανουαρίου 2009, 07:00\nΣτην οργάνωση «Επαναστατικός Αγώνας» ανήκει το υποπολυβόλο MP-5 των 9 mm με το οποίο τα ξημερώματα της Δευτέρας οι άγνωστοι οπλοφόροι πυροβόλησαν την περίπολο των ΜΑΤ στο Υπουργείο Πολιτισμού σύμφωνα με έγκυρες πληροφορίες από το Αρχηγείο της Αστυνομίας. Το συγκεκριμένο όπλο είχε χρησιμοποιηθεί κατά τους αστυνομικούς , στην επίθεση εναντίον του αστυνομικού Τμήματος Νέας Ιωνίας τον Απρίλιο του 2007.\nTo υποπολυβόλο είχε κλαπεί από ειδικό φρουρό του Ρωμύλου Κεδίκογλου επίσης το 2007. Η Ασφάλεια διαθέτει ενδείξεις ότι η ίδια οργάνωση κρύβεται και πίσω από τη δολοφονία του ειδικού φρουρού Χαράλαμπου Αμανατίδη στην Κηφισιά στις 30 Δεκεμβρίου του 2004, επίθεση που παραμένει «ορφανή» αφού καμία οργάνωση δεν έχει ακόμη αναλάβει την ευθύνη.\nΕν τω μεταξύ το ίδιο πολεμικό όπλο τύπου ΑΚ 47 Καλάσνικοφ χρησιμοποιήθηκε και κατά την επίθεση εναντίον της περιπόλου των ΜΑΤ στις 03:00 τα ξημερώματα της Δευτέρας στο Υπουργείο Πολιτισμού καθώς και στην επίθεση εναντίον της κλούβας προ ημερών στη λεωφόρο Κατεχάκη.\nΣ’ αυτό το πόρισμα κατέληξε η εξέταση των καλύκων που βρέθηκαν στο σημείο της επίθεσης, στα εγκληματολογικά εργαστήρια της Αστυνομίας.\nΠροκαλεί προβληματισμό στην Ασφάλεια και η χρήση χειροβομβίδας εναντίον των ανδρών των ΜΑΤ που είναι του ιδίου τύπου με αυτές που χρησιμοποιεί ο Ελληνικός Στρατός αλλά και με εκείνες που είχαν εντοπιστεί σε γιάφκα της «17ης Νοέμβρη» στην οδό Πάτμου. Δεν έχει ακόμη ξεκαθαριστεί αν η χειροβομβίδα που χρησιμοποιήθηκε κατά τη σημερινή επίθεση ανήκει στην ίδια παρτίδα με εκείνες που ανακαλύφθηκαν στην οδό Πάτμου. Τέτοιος τύπος χειροβομβίδας είχε χρησιμοποιηθεί και κατά την επίθεση κατά του Αστυνομικού Τμήματος Νέας Ιωνίας.\nΟι πρώτες εικόνες λίγα λεπτά μετά τη δολοφονική επίθεση στα ΕξάρχειαΣυνεχίζονται οι κατ' οίκον έρευνες\nΠροθεσμία για να δικαστούν αύριο και μεθαύριο ζήτησαν και πήραν οι 6 από τους 8 συλληφθέντες στις κατ’ οίκον έρευνες ης Αστυνομίας που παραπέμφθηκαν στο αυτόφωρο για παράνομη οπλοκατοχή.\nΔύο από αυτούς μεταξύ των οποίων και μία γυναίκα, ιδιοκτήτρια του καφενείου όπου βρέθηκε το 9αρι πιστόλι, κρατούνται.\nΟι υπόλοιποι αφέθηκαν ελεύθεροι. Ένας εκ των κατηγορουμένων, στο σπίτι του οποίου βρέθηκε ένα σπαθί, θέλησε να δικαστεί και το αυτόφωρο τον κήρυξε αθώο, καθώς οι δικαστές πείστηκαν ότι επρόκειτο για κειμήλιο του παππού του.\nΓια άλλον ένα κατηγορούμενο η δίκη αναβλήθηκε για τα τέλη του Γενάρη καθώς δεν προσήλθε βασικός μάρτυρας κατηγορητηρίου για να καταθέσει.\nΕκατοντάδες αστυνομικοί, ειδικοί φρουροί, αλλά και απλοί πολίτες συγκεντρώθηκαν την Τρίτη έξω από το νοσοκομείο «Ερυθρός Σταυρός», σε ένδειξη συμπαράστασης στον 20χρονο ειδικό φρουρό, που δίνει μάχη για να κρατηθεί στη ζωή.\nΣε δηλώσεις του ο Γιάννης Μακρής, πρόεδρος της Ένωσης Αστυνομικών Υπαλλήλων Αττικής, καταδίκασε τη δολοφονική ενέργεια εναντίον του Διαμαντή Μαντζούνη και κατηγόρησε την κυβέρνηση ότι, μετά το θάνατο του Αλέξη Γρηγορόπουλου, κρύφτηκε πίσω από τους αστυνομικούς, τους οποίους έκανε «σάκους του μποξ». Εξέφρασε επίσης τη συμπαράστασή του στην οικογένεια του νεαρού ειδικού φρουρού.\nΚατά τη διάρκεια της συγκέντρωσης των συναδέλφων του 20χρονου στο νοσοκομείο, έφθασε και ο Αρχιεπίσκοπος Αθηνών και Πάσης Ελλάδος, κ. Ιερώνυμος, αφενός για να ενημερωθεί, αφετέρου για να εκφράσει κι εκείνος με τη σειρά του τη συμπαράστασή του. Έκπληξη προκάλεσε το γεγονός ότι πολλοί αστυνομικοί αποδοκίμασαν τον Αρχιεπίσκοπο κατά την άφιξη του, ενώ συνάδελφοι τους φώναζαν "άξιος".\nΣτον "Ερυθρό Σταυρό" μετέβη και ο πρόεδρος του ΠΑΣΟΚ Γιώργος Παπανδρέου, ο οποίος συναντήθηκε με τους γονείς του Διαμαντή Ματζούνη.\nΟ κ. Παπανδρέου καταδίκασε την "πράξης βίας απέναντι σε έναν νέο αστυνομικό που έκανε το καθήκον του" και εξέφρασε την αγανάκτησή του ως αρχηγού του ΠΑΣΟΚ, ως απλού δημοκράτη και ως απλού πολίτη, όπως είπε, για τη δολοφονική επίθεση.\nΠυρά αγνώστων δέχτηκε διμοιρία των ΜΑΤ στα Εξάρχεια. Το περιστατικό συνέβη στις 03:05 τα ξημερώματα της Δευτέρας, στη διασταύρωση των οδών Κουντουριώτου και Ζαΐμη, πίσω από το υπουργείο Πολιτισμού.\nΈνας 20χρονος αστυνομικός, που εκτελούσε χρέη σκοπού, τραυματίστηκε και μεταφέρθηκε στο νοσοκομείο «Ερυθρός Σταυρός». Πρόκειται για τον Αδαμάντιο Μαντζούνη του Αλεξάνδρου που αποφοίτησε τον περασμένο Οκτώβριο από την Σχολή Αστυφυλάκων, έχοντας καταλάβει τη 1044η θέση.\nΟ άτυχος αστυνομικός είδε δύο αγνώστους να τους σημαδεύουν με όπλα, ο ένας όρθιος και ο άλλος γονατιστός. Φώναξε στους συναδέλφους του να πέσουν κάτω για να προφυλαχθούν, ο ίδιος όμως δεν πρόλαβε.\nΩστόσο, πληροφορίες αναφέρουν ότι ένας αστυνομικός μιλάει στην κατάθεσή του και για μία «Τρίτη σκιά», δηλαδή ότι στην επίθεση συμμετείχε και τρίτο άτομο.\nΟι δράστες γάζωσαν με τουλάχιστον τριάντα σφαίρες τους άνδρες των ΜΑΤ. Αμέσως μετά, έριξαν στρατιωτική επιθετική χειροβομβίδα, προκειμένου να καλύψουν το δρόμο διαφυγής τους. Η χειροβομβίδα κατασκευάστηκε σε ελληνικό εργοστάσιο στα Οινόφυτα, το οποίο έκλεισε περίπου πριν ένα χρόνο και πιθανολογείται ότι έχει κλαπεί από στρατόπεδο.\nΑπό την έρευνα στο σημείο έχουν βρεθεί μέχρι στιγμής πάνω από 30 κάλυκες, από τους οποίους τουλάχιστον οι 27 προέρχονται από Καλάσνικοφ και οι υπόλοιποι από πιστόλι μικροτέρου διαμετρήματος πιθανόν των 9 χιλιοστών.\nΑμέσως μετά την επίθεση, ο Διαμαντής Μαντζούνης διακομίστηκε με περιπολικό στον Ερυθρό Σταυρό και εισήχθη στο χειρουργείο.\nΔεν φόραγε αλεξίσφαιρο γιλέκο. Τον έσωσαν τα κινητά του τηλέφωνα;\nΟ νεαρός αστυνομικός δεν φορούσε αλεξίσφαιρο γιλέκο. Σύμφωνα με την Αστυνομία, όλοι οι άνδρες είχαν μαζί τους γιλέκα, ωστόσο δεν τα φορούσαν. Βολίδες βρέθηκαν πάνω στον ασύρματο που έφερε, ενώ οι δύο συσκευές κινητών τηλεφώνων του καταστράφηκαν από τις σφαίρες. Βολίδες εντοπίστηκαν επίσης και πάνω στην ασπίδα ενός δεύτερου αστυνομικού.\nΗ περιοχή στα Εξάρχεια έχει αποκλειστεί από ισχυρές αστυνομικές δυνάμεις\n«Άνανδρη δολοφονική ενέργεια που είχε σκοπό να αφαιρέσει ανθρώπινη ζωή» χαρακτηρίζει το περιστατικό ο Ευστράτιος Μαυροειδάκος, αντιπρόεδρος του Σωματείου Ειδικών Φρουρών Ελληνικής Αστυνομίας Αττικής.\nΜιλώντας στη zougla.gr, ο κ. Μαυροειδάκος, συνιστά σε όλες τις πλευρές να παραμείνουν ψύχραιμες.\nΓια νέα γενιά τρομοκρατών που επιτέθηκε στο συνάδελφό του μίλησε στη zougla.gr o Αντιπρόεδρος της Ένωσης Αστυνομικών Υπαλλήλων Αττικής, Νίκος Καραδήμας.\n«Παιδί- διαμάντι» χαρακτήρισε τον τραυματισμένο αστυνομικό η κ. Ανδριάνα, οικογενειακή φίλη, ο γιος της οποίας φοίτησε μαζί του στην Σχολή της Αστυνομίας.\nΣυμπαράσταση στον 20χρονο αστυνομικό μέσω Facebook\nΛίγες ώρες μετά τον σοβαρό τραυματισμό του 20χρονου αστυνομικού Διαμαντή Μαντζούνη, φίλοι του έφτιαξαν groups στον διαδικτυακό τόπο Facebook μέσω των οποίων δηλώνουν την επιθυμία τους να γίνει γρήγορα καλά, τον αποτροπιασμό τους για την δολοφονική επίθεση και την συμπαράστασή τους στην οικογένειά του.\nΠΡΕΠΕΙ ΝΑ ΣΥΜΠΑΡΑΣΤΑΘΟΥΜΕ ΟΛΟΙ ΣΤΟΝ ΑΤΥΧΟ ΑΣΤΥΝΟΜΙΚΟ ΠΟΥ ΠΥΡΟΒΟΛΗΣΑΝ\n"DIAMANTI MANTZOYNH EIMASTE STO PLEYRO SOY"\nGIA TON DIAMANTH MANTZOUNH\nΠολιτική καταδίκη για την επίθεση κατά του αστυνομικού\nΤις πιο θερμές ευχές του προς τον αστυφύλακα Διαμαντή Μαντζούνη για να βγει νικητής από αυτή τη δύσκολη μάχη που δίνει για να κρατηθεί στη ζωή εξέφρασε ο πρόεδρος της Δημοκρατίας κ. Κάρολος Παπούλιας. Ο πρώτος πολίτης της χώρας δήλωσε για την δολοφονική επίθεση που δέχτηκε τα ξημερώματα ο νεαρός αστυνομικός: «Η σημερινή απόπειρα δολοφονίας κατά τον τριών αστυνομικών αποσκοπεί στο να πληγεί η δημοκρατική σταθερότητα της χώρας μας. Μία σταθερότητα που έχει κατακτηθεί με θυσίες και αγώνες του ελληνικού λαού. Σύσσωμος ο πολιτικός κόσμος και ο ελληνικός λαός θα προασπίσουν τη Δημοκρατία μας από τέτοιες εγκληματικές πράξεις» τόνισε στη δήλωση του ο πρόεδρος της Δημοκρατίας.\n“Η δολοφονική απόπειρα εναντίον σου μας προξένησε έντονη οργή”, αναφέρει ο πρόεδρος της Δημοκρατίας σε τηλεγράφημα που απέστειλε προς τον αστυνομικό, στον οποίο ευχήθηκε "ταχεία ανάρρωση από το βαρύ τραυματισμό του”.\nΤο νεαρό αστυφύλακα που τραυματίστηκε σοβαρά κατά τη διάρκεια της δολοφονικής επίθεσης εναντίον του φυλακίου του Υπουργείου Πολιτισμού, και νοσηλεύεται στο νοσοκομείο επισκέφτηκε ο πρωθυπουργός Κώστας Καραμανλής.\nΕξερχόμενος του Ερυθρού Σταυρού ο πρωθυπουργός τόνισε: «Η Δημοκρατία μας είναι ισχυρή, το κράτος δικαίου είναι η ισχυρότερη εγγύηση για κάθε πολίτη. Δεν θα επιτρέψουμε σε κανέναν να αμφισβητήσει αυτά που με αγώνες, θυσίες όλων των Ελλήνων έχουμε κατακτήσει».\nΟ υπουργός Εσωτερικών και Δημόσιας Διοίκησης, Προκόπης Παυλόπουλος κατά την έξοδό του από το νοσοκομείο που νοσηλεύεται ο αστυνομικός ανέφερε: "Αυτό που μας απασχολεί τώρα είναι να πάει καλά ο Διαμαντής. Εκείνοι που χτύπησαν τον αστυνομικό είχαν ως στόχο την Δημοκρατία και την ομαλότητα. Σύντομα θα αντιληφθούν ότι η Δημοκρατία είναι ισχυρή και η κοινωνία θωρακισμένη".\nΠΑΣΟΚ: Η αστυνομία διαλύθηκε\nΓια μια διαλυμένη Αστυνομία μίλησε ο εκπρόσωπος Τύπου του ΠΑΣΟΚ, Γιώργος Παπακωνσταντίνου. «Βλέπουμε μια Αστυνομία η οποία έχει διαλυθεί», υπογράμμισε ο εκπρόσωπος του Κινήματος, μιλώντας στη ΝΕΤ όπου και καταδίκασε απερίφραστα τη δολοφονική επίθεση κατά των αστυνομικών στα Εξάρχεια.\nΟ κ. Παπακωνσταντίνου χαρακτήρισε εξαιρετικά ανησυχητικό το γεγονός λέγοντας χαρακτηριστικά ότι «επιθέσεις με δύο όπλα, σε πεζούς αστυνομικούς, οι οποίοι φυλάνε σκοπιές, δεν έχουμε ξαναδεί ποτέ».\nΟ εκπρόσωπος Τύπου του ΠΑΣΟΚ τόνισε την ανάγκη μίας νέας ηγεσίας στην ΕΛ.ΑΣ. και ότι πρέπει να επανέλθει η αξιοκρατία στο Σώμα και εκτίμησε πως υπάρχει μία προσπάθεια κλιμάκωσης, ή τουλάχιστον συντήρησης μιας κατάστασης που ξεκίνησε με τη δολοφονία του 15χρονου Αλέξη Γρηγορόπουλου, επισημαίνοντας παράλληλα πως πρέπει να γίνει διαχωρισμός ανάμεσα στις διάφορες συγκεντρώσεις και συλλαλητήρια που γίνονται και σε ενέργειες όπως η σημερινή.\nΤο κομουνιστικό Κόμμα Ελλάδας κατήγγειλε τη δολοφονική επίθεση κατά των τριών αστυνομικών, με συνέπεια το σοβαρό τραυματισμό του ενός, ως προβοκάτσια και μέρος γενικότερου αντιλαϊκού σχεδίου. Επίσης, καταγγέλλει τη δράση μηχανισμών και κέντρων, εντός και εκτός Ελλάδας και στα γεγονότα που ακολούθησαν τη δολοφονία Γρηγορόπουλου.\n«Η προβοκατόρικη δράση τους εκφράστηκε και με τη δράση κουκουλοφόρων. Εκφράστηκε και με την επίθεση με καλάσνικοφ κατά της κλούβας των ΜΑΤ. Το σημερινό γεγονός αποτελεί κρίκο της ίδιας αλυσίδας» αναφέρει το ΚΚΕ.\nΗ Πολιτική Γραμματεία του ΣΥΡΙΖΑ καταγγέλλει τη δολοφονική επίθεση στους τρεις αστυνομικούς και τον σοβαρό τραυματισμό του ενός ως μια στυγερή εγκληματική πράξη. «Εκφράζουμε τη θλίψη και την οδύνη μας για τον τραυματισμό του αστυνομικού και ευχόμαστε γρήγορη ανάρρωση» αναφέρεται στην ανακοίνωση του ΣΥΡΙΖΑ ο οποίος ζητεί να διαλευκανθεί άμεσα η υπόθεση για να αποκαλυφθούν οι ένοχοι και τα αίτια αυτής της επίθεσης.\nΛΑΟΣ: Πορείες για τον αστυνομικό θα υπάρξουν;\nΟ πρόεδρος του ΛΑΟΣ Γιώργος Καρατζαφέρης δήλωσε σχετικά με το τραγικό γεγονός της δολοφονικής επίθεσης του νεαρού αστυφύλακα: «Φθάσαμε να βλέπουμε αστυνομικούς να καίγονται, να πετροβολούνται και εμείς να λέμε μπράβο. Τώρα άρχισαν να κροταλίζουν τα αυτόματα. Ο Θεός να βάλει τα χέρι του από τη στιγμή που η κυβέρνηση αδυνατεί παντελώς να προστατεύσει τα όργανά της και την κοινωνική ειρήνη. Περιμένουμε να δούμε αν ληφθούν παρόμοιες πρωτοβουλίες για πορείες συμπαράστασης για τον άτυχο νέο, που το μόνο έγκλημά του είναι ότι φόραγε στολή που του είχε δώσει η Πολιτεία. Κατά τα άλλα, ζήτω η δημοκρατία που βιώνουμε».\nΤα ξένα ΜΜΕ για την επίθεση\nΤην είδηση για το σοβαρό τραυματισμό του νεαρού αστυνομικού μετέδωσε λίγη ώρα μετά το περιστατικό και το BBC στην ιστοσελίδα του.\n«Ένοπλος πυροβολεί αστυνομικό στην Αθήνα» αναφέρεται στον τίτλο, ενώ στο κείμενο περιγράφεται με κάθε λεπτομέρεια το συμβάν. Υπάρχει αναφορά και στα επεισόδια που σημειώθηκαν τον τελευταίο μήνα στην Αθήνα.\n«Ένοπλη επίθεση τραυματίζει αστυνομικό στην Ελλάδα», αναφέρει το FOX NEWS το οποίο φιλοξενεί δηλώσεις του Παναγιώτη Στάθη, εκπροσώπου της ΕΛΑΣ. Αναφέρεται επίσης ότι ο νεαρός αστυνομικός υποβάλλεται σε επέμβαση.\nΑνάλογη είναι και η αναφορά στην ιστοσελίδα του βρετανικού Independent που έχει τίτλο "Έλληνας αστυνομικός πυροβολήθηκε σε επίθεση". Στο κείμενο αναφέρεται αναλυτικά το συμβάν, αλλά και όλα τα γεγονότα που συνέβησαν τον τελευταίο καιρό στην Ελλάδα μετά τη δολοφονία του Αλέξανδρου Γρηγορόπουλου.\nΗ είδηση μεταδόθηκε επίσης από το Γαλλικό Πρακτορείο και το Associated Press.\nΤο Γαλλικό Πρακτορείο έχει τίτλο, «Έλληνας αστυνομικός τραυματίας» και το Associated «Ένοπλη επίθεση τραυματίζει αστυνομικό».\nΕπίθεση με σφαίρες σε κλούβα των ΜΑΤ, 23 Δεκεμβρίου 2008, 18:21.\n(Πρώτη ενημέρωση: 05 Ιανουαρίου, 04:37)\nΤελευταία ενημέρωση: Πέμπτη, 8 Ιανουαρίου 2009, 07:00


Το μήνυμα Μητσοτάκη στην πρώτη του περιοδεία: Περιφερειακή ανάπτυξη με προστασία στο περιβάλλον\nΤην πρώτη του περιοδεία εκτός Αθηνών ως πρωθυπουργός, όπως είχε δεσμευτεί αμέσως μετά τη νίκη του στις εκλογές, πραγματοποίησε ο Κυριάκος Μητσοτάκης, στον νομό Ιωαννίνων.\nΕξηγώντας τον σκοπό της περιοδείας του, στην Βίτσα όπου συνομίλησε με κατοίκους και τοπικούς φορείς κάτω από τον υπεραιωνόβιο πλάτανο του χωριού ανέφερε:\n«Όταν έκανα την προεκλογική μου εκστρατεία υποσχέθηκα ότι δεν θα παραμείνω κλεισμένος στο Μαξίμου, αλλά κάθε μήνα θα βρίσκομαι σε μία περιφέρεια, προκειμένου να δώσω έμφαση στην περιφερειακή ανάπτυξη. Θέλω να μεταφέρω το μήνυμα μίας ανάπτυξης που θα προστατεύει το περιβάλλον, θα συνδέεται με τον αγροδιατροφικό τομέα και τον ποιοτικό τουρισμό.»\nΟ πρωθυπουργός ξεκίνησε την περιοδεία του από τη μονάδα επεξεργασίας αστικών στερεών αποβλήτων στο Ελευθεροχώρι Ιωαννίνων όπου και δεσμεύτηκε ότι «μέχρι το τέλος της τετραετίας θα έχει λυθεί το πρόβλημα της διαχείρισης των αποβλήτων στη χώρα».\nΕιδικότερα, σε σύσκεψη με τους υπεύθυνους και εκπροσώπους τοπικών φορέων αφού ενημερώθηκε για την λειτουργία του έργου, υπογράμμισε ότι «η αντιμετώπιση της διαχείρισης των απορριμμάτων είναι δέσμευση της κυβέρνησης για ένα πρόβλημα που της κληροδοτήθηκε από το παρελθόν αλλά που πρέπει να λυθεί με όρους μέλλοντος, με την αξιοποίηση της καλύτερης δυνατής τεχνολογίας αλλά και με την συνεργασία του δημόσιου με τον ιδιωτικό τομέα που είναι ο ενδεδειγμένος τρόπος για να προχωρούν αυτού του είδους τα έργα».\nΣτράφηκε κατά του τέως πρωθυπουργού, Αλέξη Τσίπρα, λέγοντας ότι «όσοι όψιμα ανακάλυψαν την περιβαλλοντική τους ευαισθησία τους καλώ να αναλογιστούν την κατάσταση που παρέδωσαν την χώρα αναφορικά με την αποκομιδή των σκουπιδιών».\nΜιλώντας στην σύσκεψη άφησε αιχμές και κατά των δύο πρώην περιφερειαρχών του ΣΥΡΙΖΑ, στα Ιόνια και στην Αττική που αντί να προωθήσουν τα έργα για την διαχείριση των απορριμμάτων αδράνησαν.\nΛίγες ώρες αργότερα και ενώ συνομιλούσε με τους κατοίκους της Βίτσας είπε ότι «η μονάδα διαχείρισης στερεών αποβλήτων στο Ελευθεροχώρι, υπεγράφη και εγκρίθηκε την ίδια ημέρα που εγκρίθηκε και η ίδια μονάδα στην Κέρκυρα. Κάντε την σύγκριση μόνοι σας, ανάμεσα στην κατάσταση στη Ήπειρο και στο χάος που επικρατεί στην Κέρκυρα.»\nΑπευθυνόμενος προς τους τοπικούς παράγοντες είπε: «Αποδείξατε ότι δημόσιος και ιδιωτικός τομέας δουλεύοντας από κοινού μπορούν να αντιμετωπίσουν τα προβλήματα των πολιτών».\nΥπογράμμισε ακόμη ότι μέχρι το 2021 θα έχουν ολοκληρωθεί οι παρεμβάσεις της κυβέρνησης για να μην χαθούν οι κοινοτικοί πόροι.\nΟ πρωθυπουργός επισκέφθηκε και τον αρχαιολογικό χώρο της Δωδώνης και ξεναγήθηκε στα έργα αποκατάστασης της αρχικής μορφής του μνημείου. Λίγο μετά δήλωσε: «Πήγαμε στο αρχαίο θέατρο της Δωδώνης, ένα μοναδικό χώρο που δυστυχώς το επισκέπτονται μόνο 50.000 άνθρωποι τον χρόνο. Δεν είναι αυτή η εικόνα που θέλουμε. Θέλουμε να αναδειχθούν τα πολιτιστικά μνημεία και να συνδεθούν με την τουριστική ανάπτυξη, έχουμε σχέδιο για τον τόπο σας, ξέρουμε πως θα το κάνουμε πράξη.»\nΑναφέρθηκε στις παράνομες ελληνοποιήσεις αγροτικών προϊόντων που ρίχνουν τις τιμές και νοθεύουν την ποιότητα είπε: «Είναι προσωπική μου δέσμευση ότι το πρόβλημα των παράνομων ελληνοποιήσεων αγροτικών προϊόντων θα αντιμετωπιστεί στην ρίζα του...Θα χρησιμοποιήσουμε και την σύγχρονη τεχνολογία αλλά και θα εντατικοποιήσουμε τους ελέγχους.»


Το αγωνιστικό μέρος του Ράλι Κύπρος | Goal News Cy\nΑΛΛΑ ΣΠΟΡΜΗΧΑΝΟΚΙΝΗΤΑΤο αγωνιστικό μέρος του Ράλι Κύπρος\nΤο αγωνιστικό μέρος του Ράλι Κύπρος\nΗ όλη διαδικασία θα ξεκινήσει από το πρωί της Παρασκευής 16 Ιουνίου με τα ελεύθερα δοκιμαστικά αλλά και την κατατακτήρια ειδική διαδρομή που θα καθορίσει τη σειρά εκκίνησης των διαγωνιζομένων στον αγώνα. Το απόγευμα της ίδιας ημέρας, και συγκεκριμένα στις 19:00, θα γίνει η εορταστική εκκίνηση του αγώνα στο παραλιακό μέτωπο της Λάρνακας (Φοινικούδες) με τα αυτοκίνητα να επιστρέφουν στο service park στη Λευκωσία.\nΗ διαφορά με τον περσινό αγώνα είναι ότι δεν θα υπάρχει αγωνιστική δράση μετά την εκκίνηση της Παρασκευής. Το καθαρά αγωνιστικό κομμάτι ξεκινά το Σάββατο 17 Ιουνίου. Μέρα η οποία θα συμπεριλαμβάνει οκτώ ειδικές διαδρομές (τέσσερις επαναλαμβανόμενες) μήκους 117,10 χιλιομέτρων.\nΜεταξύ αυτών και η CNP ASFALISTIKI Super Special Stage που διεξάγεται για τέταρτη συνεχόμενη χρονιά στους δρόμους της κεντρικής Λευκωσίας κατά τρόπο που ενώνει τη μοιρασμένη πρωτεύουσα. Η ιδιαιτερότητα της φέτος είναι ότι θα διεξαχθεί δύο φορές την ίδια μέρα. Στις 11:27 το πρωί και στις 16:59 το απόγευμα.\nΆξιο επίσης αναφοράς είναι και το ότι η ειδική διαδρομή 2 και 6 στα Λεύκαρα παίρνει την ονομασία «Γιώργος Κυπριανού» εις μνήμην του νεαρού θιασώτη των αγώνων ράλι Γιώργου Κυπριανού, γιού του γνωστού πρωταθλητή και νικητή του Ράλι Κύπρος, Κύπρου Κυπριανού και της Νίτσας Κυπριανού που για δεκαετίες υπηρέτησαν το άθλημα. Και αυτό μέσα στα πλαίσια των δραστηριοτήτων του Ράλι Κύπρος για την οδική ασφάλεια. Έπαθλο θα δοθεί στο πρώτο Κυπριακό πλήρωμα που θα γράψει τον καλύτερο χρόνο στη διαδρομή αυτή.\nΜετά τη διανυκτέρευση στη Λευκωσία τα πληρώματα θα ξεκινήσουν την Κυριακή για τις υπόλοιπες έξι ειδικές διαδρομές του αγώνα. Οι δύο τελευταίες θα αποτελέσουν και φέτος την Love Cyprus Golden Stage προσφέροντας χρηματικά έπαθλα και φέτος στους νικητές.\nΗ ιδιαιτερότητα εδώ είναι ότι οι δύο αυτές διαδρομές θα διεξαχθούν στην περιοχή της ελεύθερης Αμμοχώστου. Το άθροισμα του χρόνου των δύο Golden Stages θα αναδείξει και τους νικητές όπου ο πρώτος θα πάρει €10.000 και από €7.000 το πρώτο Κυπριακό πλήρωμα και το πρώτο πλήρωμα με αυτοκίνητο με κίνηση στους δύο τροχούς. Στη συνέχεια τα πληρώματα θα κατευθυνθούν προς τη ράμπα του τερματισμού που φέτος θα γίνει στo Λιμανάκι της Αγίας Νάπας. Εκεί όπου στις 18:00 θα ολοκληρωθεί και η τριήμερη μάχη με τον χρόνο.


ΚΟΙΝΗ ΛΟΓΙΚΗ... 'Η ΜΗΠΩΣ ΟΧΙ;: ΤΑ “ΠΡΟΒΑΤΑ” ΚΑΙ ΟΙ “ΤΣΑΜΠΑ ΜΑΓΚΕΣ”...\nΠροφανώς όταν δεν απαντάει κάποιος και δεν σχολιάζει τα τρελά και τα παράλογα που ακούγονται αυτό εκλαμβάνεται ως “τάπωμα”(;) ή αποδοχή(;) του παραλογισμού του καθενός.\nΕίχα πει ότι δεν θα ασχοληθώ με όσα βλέπω και ακούω από την Κυριακή το βράδυ, δεν θα με απασχολήσουν οι κορώνες και οι ύβρεις αλλά θα ασχοληθώ με τα σοβαρά όπως με τον σχηματισμό κυβέρνησης, τα πρόσωπα που θα την απαρτίζουν, τις προγραμματικές δηλώσεις, κλπ.\nΠαρατηρώ όμως τον παραλογισμό να φουντώνει και τις ύβρεις να πολλαπλασιάζονται και “αναγκαστικά” πια δεν μπορώ να μην τα σχολιάσω.\nΗ αντίδραση όλο και περισσότερων στο αποτέλεσμα των εκλογών δεν με εντυπωσιάζει, ο τρόπος αντίδρασης όμως...\nΦαίνεται ότι για όλους αυτούς η “δημοκρατικότητά” τους τελειώνει εκεί που αρχίζει η αντίθετη άποψη!\nΈτσι λοιπόν στα μέσα κοινωνικής δικτύωσης (αλλά και με προσωπικά μηνύματα!) χαρακτηρίζομαι “πρόβατο” (καλά... “δοσίλογος” και “προδότης” είναι καιρός τώρα που το ακούω), είμαι αυτή που κατέστρεψε το μέλλον των παιδιών της, είμαι “κότα” που δεν τολμώ(!) να φύγω από το κοτέτσι(;), είμαι “κοιμισμένο βόδι”, είμαι σαφώς και διαχρονικά “συντηρητική”, και αυτά είναι τα πιο ήπια...\nΜε την αριστερή εικόνα γέλασα...\nΕκεί που πραγματικά τους σιχάθηκα είναι με την δεξιά εικόνα την οποία πραγματικά δεν θα σχολιάσω...\nΓιατί δεν “πίστεψα” στο νέο “λεφτά υπάρχουν” ή στην “τσάμπα μαγκιά” και στην λογική του “έχω μόνο δικαιώματα και καμία υποχρέωση” αλλά “η μόνη υποχρέωση που αναγνωρίζω είναι αυτή των άλλων προς εμένα”!\nΕνημερώνω λοιπόν τους αγαπητούς “φίλους” ότι δεν “πιστεύω” σε κανέναν!\nΆκουσα, διάβασα, έκρινα και αποφάσισα να στηρίξω αυτόν που ΘΕΩΡΩ ότι έχει πιο λογικά επιχειρήματα με την ΕΛΠΙΔΑ να αλλάξουν τα πράγματα στην χώρα.\nΣυζήτηση με επιχειρήματα κάνω ευχαρίστως.\nΣυζήτηση με ύβρεις, χαρακτηρισμούς και αφορισμούς... σας την χαρίζω!\nΤο έτερο παράλογο που βαρέθηκα να ακούω είναι οι δηλώσεις Τσίπρα ότι εάν ο Σαμαράς δεν καταφέρει να σχηματίσει κυβέρνηση ο Τσίπρας δεν θα δεχτεί την διερευνητική εντολή γιατί “σέβεται την απόφαση του λαού”(!) και πρέπει... “Να σταματήσουν τα επικοινωνιακά παιχνίδια. Ο ρόλος της αξιωματικής αντιπολίτευσης είναι να ασκεί κριτική και να παρεμβαίνει με υπεύθυνο και μαχητικό τρόπο και θα το κάνουμε, όπως διαβεβαίωσα τον Αντώνη Σαμαρά”!\nΑν όσοι θεωρούν την στάση του Τσίπρα “μαγκιά” κάνουν τον κόπο να σκεφτούν λογικά (αν μπορούν...) θα καταλάβουν ότι εκτός από την εμφανέστατη έλλειψη οποιασδήποτε διάθεσης για να αναλάβει οποιαδήποτε κυβερνητική ευθύνη, ο Τσίπρας... και να θέλει δεν μπορεί!\nΗ ΝΔ έχει 129 έδρες και προφανώς δεν θέλει να συνεργαστεί μαζί της.\nΤο ΚΚΕ έχει 12 έδρες και έχει δηλώσει επανειλημμένα ότι δεν συνεργάζεται με κανέναν.\nΚαι η Χρυσή Αυγή έχει 18 έδρες με τις οποίες φαντάζομαι ότι ο ΣΥΡΙΖΑ δεν θέλει να έχει καμία σχέση.\nΑκόμα κι αν κατάφερνε να ενώσει όλους τους υπόλοιπους, αν όλοι αποδέχονταν να συνταχθούν με το ΣΥΡΙΖΑ για να πάρουν τ' άρματα και να πάνε στην ΕΕ για να ακυρώσουν το μνημόνιο, με 141 έδρες δεν θα πήγαιναν πουθενά!\nΚυβέρνηση δεν γίνεται χωρίς την ΝΔ!\nΌχι γιατί είναι “μάγκας” ο Τσίπρας αλλά γιατί “ο λαός αποφάσισε”!\nΑς σταματήσει πια αυτός ο παραλογισμός που επικρατεί δύο ημέρες τώρα!\nΥποτίθεται ότι όλοι παραδέχονται την κρισιμότητα της κατάστασης και μιλούν για “αρχή μίας νέας μεταπολίτευσης”.\nΜε τέτοιο ήθος και ποιότητα δεν υπόσχονται και ρόδινο μέλλον...\nΚαλό θα ήταν λοιπόν να πιστέψουν όσα λένε και να τα αποδείξουν εμπράκτως!\nΛίγη... απλή κοινή λογική... ΕΠΙΤΕΛΟΥΣ!\nΑναρτήθηκε από MANIA στις 7:37 μ.μ.\nΕτικέτες ΕΚΛΟΓΕΣ, ΚΥΒΕΡΝΗΣΗ, ΠΑΡΑΝΟΙΑ, ΣΥΓΚΥΒΕΡΝΗΣΗ


Έλληνες του εξωτερικού: Μαυροπάνος, back in action | sportime.gr\nΓιώργος ΓιακουμάκηςΛάζαρος ΛάμπρουΒίκτωρ ΚλωναρίδηςΒασίλης ΜπάρκαςΝτίνος ΜαυροπάνοςΜάριος ΟικονόμουΚάρλος ΖέκαΝίκος ΜπαξεβάνοςΣεμπάστιαν Βασιλειάδης\nΓιώργος Καραχάλιος\t 01/12/2020 13:01:24\nΑν είχε επαληθευτεί η πρώτη διάγνωση, όταν τραυματίστηκε στο γόνατο στις αρχές του Οκτώβρη σε φιλικό με τη Φράιμπουργκ, δεν θα έπαιζε ξανά μέσα στο 2020. Ήταν ο δεύτερος τραυματισμός του από τότε που πήγε στη Στουτγάρδη. Πάνω που είχε αφήσει πίσω του την πρώτη ατυχία, έχοντας μάλιστα κάνει υποσχόμενο ντεμπούτο. Ευτυχώς, ο Ντίνος Μαυροπάνος επιβεβαίωσε πόσο «ατσαλένιος» είναι, σωματικά και πνευματικά. Ξεπέρασε ταχύτατα και αυτό το πρόβλημα και πραγματοποίησε ήδη την επιστροφή του. Απέναντι στην Μπάγερν.\nΚάθε άλλο βέβαια παρά δώρο το να καλείται να σταματήσει τον Λεβαντόφσκι και την υπόλοιπη… παλιοπαρέα από το Μόναχο. Και όντως ο συμπατριώτης μας αντιμετώπισε δυσκολίες, ενώ δεν είχε αντοχές να βγάλει όλο το ματς. Κοντά μια ώρα έμεινε στον αγωνιστικό χώρο. Όταν αντικαστάθηκε το σκορ ήταν στο 2-1 υπέρ των Βαυαρών, πήγε τελικά ως το 3-1.\n«Ήμουν λίγο άτυχος, αλλά ελπίζω από εδώ και πέρα να πάνε όλα καλά. Χρειάζομαι ρυθμό», έλεγε πριν από τη σέντρα. Σίγουρα το «θέλω» του είναι διττό. Να γίνει σημαντικός στη Στουτγάρδη και παράλληλα να στείλει μήνυμα στην Άρσεναλ ότι αξίζει κάτι καλύτερο από το να παραχωρείται δανεικός. Μπορεί να τα καταφέρει; Μωρέ ας είναι πρώτα υγιής και όλα τα άλλα, όποια και αν είναι αυτά, βρίσκονται…\nΒΙΚΤΩΡ ΚΛΩΝΑΡΙΔΗΣ – ΑΠΟΕΛ\nΔεν είχε σκοράρει καθόλου με τη φανέλα του ΑΠΟΕΛ και έβγαλε απωθημένα και… γούστα κόντρα στη Νέα Σαλαμίνα. Σημείωσε χατ τρικ και υπέγραψε το 3-0. Ο νέος κόουτς των «γαλαζοκίτρινων», Μικ ΜακΚάρθι φαίνεται πως ξεμπλόκαρε τον άλλοτε επιθετικό των ΑΕΚ, Παναθηναϊκού.\nΟ προπονητής του, Νιλ Λένον τον κάλυψε. Απέδωσε τη δυσκολία προσαρμογής του στις πολλές παράπλευρες παρενέργειες της COVID-19. Τον επανέφερε στην 11άδα στο Λιγκ Καπ, κόντρα στη Ρος Κάουντι. Τζίφος. Η Σέλτικ αποκλείστηκε (2-0), οι οπαδοί θύμωσαν, πολύ. Με τον Λένον τα έχουν κυρίως, αλλά και ο Μπάρκας ακούει πολλά…\nΝΙΚΟΣ ΜΠΑΞΕΒΑΝΟΣ – ΠΟΛΙ ΙΑΣΙ\nΑπό την Primavera της Λάτσιο, δοκίμασε στην Ελλάδα αρχικά, στον Πανιώνιο. Κακή εμπειρία. Εν συνεχεία, ο 20χρονος στόπερ βρήκε καταφύγιο στη Ρουμανία. Αρχικά στην Μποτοσάνι και πλέον, στην Πόλι Ιάσι. Μόνιμος στην 11άδα, συμμετείχε ενεργά στο μέγα άθλο του αποκλεισμού της πρωταθλήτριας Κλουζ στο Κύπελλο Ρουμανίας (1-0).\nΕξέτισε ποινή 2 αγωνιστικών και η Κοπεγχάγη πολύ τη χάρηκε την επιστροφή του, δίχως τον κάπτεν της, απλά, δεν είναι η ίδια. Ως συνήθως, ήταν ηγετικός, κάλυψε κάμποσους χώρους και γλίτωσε πολλά προβλήματα εν τη γενέσει τους. Ως… ασυνήθως συνεισέφερε στο σκοράρισμα, στη νίκη με 2-1 στο γήπεδο της Σοντερίσκε. Σημειωτέο ότι στις καθυστερήσεις μπήκε και ο Μάριος Οικονόμου, 5η του συμμετοχή φέτος, όλες ωστόσο ολιγόλεπτες.\nΛΑΖΑΡΟΣ ΛΑΜΠΡΟΥ – ΤΒΕΝΤΕ\nΟ δανεικός από τον ΠΑΟΚ, εξτρέμ δεν έχει προσαρμοστεί στο Ένσχεντε, χαρακτηριστικά ακόμα αναζητά την 1η του συμμετοχή ως βασικός, ενώ όσο έχει παίξει, μόνο θελκτικός δεν υπήρξε. Ο κόουτς Ρον Γιανς τον «τσίγκλησε» δημοσίως. Καλώντας τον να προσπαθήσει περισσότερο, να παραδειγματιστεί από τους ανταγωνιστές του για την 11άδα. Απέναντι στη Βάαλβαϊκ, ο Λάμπρου μπήκε αλλαγή στο 63’, αλλά η ζημιά είχε ήδη γίνει από το 30’ (τότε διαμορφώθηκε το τελικό 2-0) και δεν μπόρεσε να φανεί.\nΜονίμως… on fire, κάνει την καλύτερη σεζόν της καριέρας του. Βρήκε δίχτυα για 5ο συνεχόμενο ματς, στο 78’, χαρίζοντας έτσι στη Φένλο το βαθμό απέναντι στην Τσβόλε (2-2). Εννια γκολ στο ενεργητικό του μέχρι στιγμής. προπορεύεται στην κατάταξη των σκόρερ της Eredivisie, μαζί με Μπέρχαϊς (Φέγενορντ) και Ντανίλο (Τβέντε).\nΑναντικατάστατος μέχρι πέρυσι, έχει ξεπέσει σε δεύτερο ρόλο. Τραυματισμοί και ξενέρωμα – που δεν πήρε μεταγραφή ώστε να συνεχίσει στην Μπουντεσλίγκα – οι κύριες αιτίες. Στην Καρλσρούη, μπήκε αλλαγή στο 65’, αλλά δεν βρήκε τρόπο να βοηθήσει την ομάδα του να αποφύγει την ήττα (1-0). Λογικά πάντως, αργά ή γρήγορα, θα πάρει ξανά το χρόνο συμμετοχής που πρέπει. Στο 100% του του είναι πολυτέλεια για την Πάντερμπορν. Εκτός κι αν λειτουργήσει εις βάρος του το ότι διανύει τον τελευταίο χρόνο του συμβολαίου του και ακόμα δεν έχει ακουστεί κάτι για ανανέωση.\nΔιαβάστε επίσης: Έλληνες του εξωτερικού: Κυριάκος Παπαδόπουλος, επανεκκίνηση\nΜάνος Ανδρουλάκης - 18/01 07:57\n« ΤΖΟΚΕΡ από υπολογιστή, κινητό ή tablet για τα 2,4 εκατ. ευρώ – Πώς γίνεται η online εγγραφή και κατάθεση δελτίου\nΚορονοϊός: Οι Ευρωπαίοι αγοράζουν παλιά αυτοκίνητα για να αποφύγουν τα ΜΜΜ »


Πότε είναι η κατάλληλη εποχή για δίαιτα; – Metavolismos\nΣυχνά ακούμε πως για να κάνουμε μία πραγματικά θετική αλλαγή στο σώμα μας\nΗ κατάλληλη εποχή για χάσιμο χρόνου δεν έχει εξακριβωθεί ακόμα\nχρειάζεται να αλλάξουμε τρόπο ζωής. Αυτό ισχύει στις περισσότερες περιπτώσεις αλλά η αλήθεια είναι πως ακούγεται δύσκολο, σχεδόν ακατόρθωτο. Σύμφωνα με το Μοντέλο Σταδίων Αλλαγής για την λήψη μίας τόσο σημαντικής απόφασης περνούμε από 5 βασικά στάδια:\n5)Διατήρηση. Εκεί που μπαίνουμε σε έναν σταθερό ρυθμό.\nΗ αλλαγή δεν είναι κάτι εύκολο για τους περισσότερους. Εξαρτάται από την πίεση που δεχόμαστε από την δουλειά μας ή από τους σπουδές μας, από το περιβάλλον μας , δηλαδή τους φίλους μας , τους γονείς μας και το έτερον μας ήμισυ. Όλοι αυτοί οι παράγοντες περιπλέκονται και αλληλεπιδρούν μεταξύ τους. Αν θα μπορούσαμε να κάνουμε έναν γρήγορο διαχωρισμό θα λέγαμε πως υπάρχουν 2 τύποι ανθρώπων. Αυτοί που έχουν εσωτερικό κέντρο ελέγχου, με άλλα λόγια αυτοί που θεωρούν ότι λίγο πολύ έχουν τον έλεγχο της ζωής τους και αυτοί που έχουν εξωτερικό κέντρο ελέγχου, με μία παθητική στάση στις αλλαγές. Αυτή η διαφορά οπτικής γωνίας μπορεί να παίξει καθοριστικό ρόλο στην αλλαγή. Και αυτή η διαφορά στην αντιμετώπιση των εξωτερικών συνθηκών είναι πιο έντονη το καλοκαίρι. Το καλοκαίρι είναι μία εποχή που οι περισσότεροι άνθρωποι νιώθουν πως “δικαιούνται” την απώλεια ελέχγου στις διατροφικές τους συνήθειες. Είναι μία μορφη ψυχολογικής ανταμοιβής. Το ίδιο συμβαίνει και τα Χριστούγεννα , και πάνω κάτω το ίδιο συμβαίνει και μερικές μέρες του Πάσχα. Το ίδιο συμβαίνει και στην γιορτή μας και στα γενέθλια μας. Όλα αυτά είναι ανθρώπινα και αν είσαι ρεαλιστής δεν μπορείς να περιμένεις από κάποιον που προσπαθεί να αλλάξει διατροφικές συνήθειες την απόλυτη συμμόρφωση. Και αυτό δεν είναι κάτι τραγικό για τα αποτελέσματα μίας διατροφής. Όμως , κατά την γνώμη μου δεν χρειάζεται να ενδίδουμε τελείως στις πιέσεις του περιβάλλοντος. Το καλοκαίρι είναι μία εποχή για χαλάρωση, η σκληροπυρηνική και στερητική δίαιτα δεν είναι ρεαλιστική ιδεά.\nΑν θέλω να μείνει κάτι στον αναγνώστη από αυτές τις γραμμές είναι πως η τελειομανία σε μία διατροφή είναι απλά ψυχοφθόρα χωρίς λόγο. Φανταστείτε ένα εκκρεμές. Στην μία είναι η απόλυτη συμμόρφωση και στην άλλη το απόλυτο γουρούνιασμα. Πολλοί άνθρωποι αμφιταλαντεύονται σε αυτά τα δύο άκρα ενώ μπορούν να είναι κάπου στην μέση. Η Ρώμη δεν χτίστηκε σε μία μέρα , και έτσι πάει και με τις διατροφικές συνήθειες. Μικρές αλλαγές στις συνήθειές μας μαζί με μικρές αλλαγές στον τρόπο ζωής μας , όπως το να παίρνουμε τις σκάλες αντί για το ασανσέρ ή το να παρκάρουμε λίγο πιο μακριά το αυτοκίνητο μας, μπορούν να μας προετοιμάσουν ψυχολογικά και σωματικά για μία πιο έντονη και δραστική αλλαγή τον χειμώνα. O Κάρολος Δαρβίνος είχε πει πως ““Ο άνθρωπος που τολμά να χαραμίσει μία ώρα από την ζωή του δεν έχει ανακαλύψει το πραγματικό νόημα της ζωής”. Δεν υπάρχει κάταλλλη εποχή για δίαιτα, η ζωή μας είναι πολύ μικρή για να ενδίδουμε απόλυτα στις αντιξοότητες και την πίεση του περιβάλλοντος.\nBy Ανδρέας Ζουρδός|2016-10-14T11:46:06+03:0023 Ιουλίου, 2011|Categories: Σωματική σύσταση και απώλεια λίπους|Tags: εξωτερικό κέντρο ελέγχου, εσωτερικό κέντρο ελέγχου, τελειομανία, ψυχολογία|0 Σχόλια


Σχέδιο για να έρθουν ψηφιακοί νομάδες στην χώρα μας | RP| Site επικαιρότητας σχολιασμού ανάλυσης ελληνικής και παγκόσμιας εμβέλειας\nΣχέδιο για να έρθουν ψηφιακοί νομάδες στην χώρα μας\nΗ ιδέα του να εργάζεται κάποιος από απόσταση δεν είναι καινούργια. Μέχρι πριν λίγα χρόνια αφορούσε συνήθως ευέλικτους ελεύθερους επαγγελματίες οι οποίοι προσέφεραν τις υπηρεσίες τους έχοντας ως «όπλα» την δημιουργικότητά τους, ένα laptop και μία καλή σύνδεση στο διαδίκτυο.\nΣταδιακά και, όσο η εργασία γινόταν ολοένα και πιο εξαρτημένη από την τεχνολογία όλο και περισσότεροι, όχι απαραίτητα freelancers αυτή τη φορά, διαπίστωναν πως μπορούν να εργαστούν εξίσου καλά, ίσως και αποδοτικότερα, χωρίς να πρέπει να δώσουν το «παρών» στο γραφείο. Μάλιστα κάποιοι πρωτοπόροι, προγραμματιστές, γραφίστες και άλλοι εργαζόμενοι σε «δημιουργικά» ή/και «ψηφιακά» επαγγέλματα, είχαν ήδη αρχίσει να ζουν την προαναφερθείσα πραγματικότητα. Κάπως έτσι γεννήθηκαν οι «ψηφιακοί νομάδες».\nΜετά ήρθε η πανδημία και ανάγκασε, ίσως την πλειοψηφία του εργατικού δυναμικού στις υπηρεσίες να εργαστεί από το σπίτι. Οι εταιρείες είδαν πως πετυχαίνουν τους στόχους τους έχοντας ψηφιακή επαφή με το προσωπικό και οι εργαζόμενοι από την άλλη ξεκίνησαν να φλερτάρουν με την ιδέα να εργάζονται -μετά την πανδημία- ίσως και από κάπου πολύ μακριά από το σπίτι τους.\nΠολλοί μάλιστα ξεκίνησαν να σκέφτονται πώς θα ήταν να εργάζονται για μία εταιρεία που εδρεύει στην Ευρωπαϊκή Ένωση, ή και αλλού στον κόσμο και πίσω από την οθόνη του υπολογιστή τους είχαν ως θέα τη Ρώμη, ή ένα χιονισμένο σκανδιναβικό τοπίο, ή τον Παρθενώνα και ίσως ακόμα καλύτερα, την Καλντέρα της Σαντορίνης. Και κάπως έτσι, χώρες που στηρίζονται στον τουρισμό όπως η Ελλάδα -και όχι μόνο, έχουν εντοπίσει αυτή την ανάγκη στην αγορά ξεκινώντας προσπάθειες πριν από την πανδημία ακόμη, για να προσελκύσουν τους λεγόμενους πλέον «ψηφιακούς νομάδες». Θα μπορούσε να πει κανείς πως μιλάμε για μία νέα πτυχή της μεταναστευτικής πολικής των χωρών.\nΗ Ελλάδα από την μία διαθέτει συγκριτικά πλεονεκτήματα σε σχέση με άλλες χώρες, όπως ιδανικό κλίμα, μοναδικά τοπία, γαστρονομικές επιλογές, ντόπιο πληθυσμό που μιλά αγγλικά. Αλλά δεν αρκούν αυτά. Η χώρα μας έχει ήδη κάνει βήματα για να μετασχηματίσει το φορολογικό της πλαίσιο, έτσι ώστε να αποτελεί έναν ελκυστικό προορισμό για τους σύγχρονους αυτούς μετανάστες και υψηλής εξειδίκευσης εργαζομένους.\nΟ υπουργός Μετανάστευσης και Ασύλου Νότης Μηταράκης μιλώντας στο «ΘΕΜΑ» αποκαλύπτει ότι η Ελλάδα σύντομα θα θεσπίσει την ψηφιακή βίζα: «Σήμερα, για να είμαστε ανταγωνιστικοί οφείλουμε να εκμεταλλευόμαστε κάθε ευκαιρία που παρουσιάζεται. Δεν μπορούμε να επαφιέμεθα στον φυσικό πλούτο και τη γεωγραφική θέση της χώρας, ως μοναδικά κίνητρα προσέλκυσης. Οφείλουμε να διαμορφώσουμε ένα οργανωμένο και ταυτόχρονα θελκτικό περιβάλλον για τη μαζική έλευση ανθρώπων που επιλέγουν την τεχνολογικά προηγμένη αυτή μορφή εργασίας. Γι’ αυτό και θα φέρουμε προς ψήφιση στη Βουλή, σε συνεργασία με το υπουργείο Εξωτερικών, μια νέα άδεια διαμονής ειδικού σκοπού, μια ψηφιακή βίζα.\nΗ νέα βίζα θα συνδυαστεί και με φορολογικές διευκολύνσεις που θα οδηγήσουν κατ’ επέκταση σε πιο μόνιμες επενδύσεις. Ταυτόχρονα, συνδέεται άρρηκτα και με τον εμπροσθοβαρή ψηφιακό μετασχηματισμό που επιχειρούμε σε θεσμούς και υπηρεσίες του κράτους. Η χώρα μας προσαρμόζεται στη νέα ψηφιακή εποχή και αντιμετωπίζει τον διακρατικό ανταγωνισμό με γνώμονα μια ενεργητική πολιτική προσέλκυσης της νόμιμης μετανάστευσης. Η χώρα μας έχει αφήσει οριστικά πίσω της τον ρόλο του παρατηρητή εξελίξεων. Πλέον μεριμνά και ενεργεί για το δικό της αύριο».\nΗ διεθνής πρακτική, ωστόσο, δείχνει ότι οι χώρες επιλέγουν να προσελκύσουν προσωπικό με συγκεκριμένα χαρακτηριστικά. Η Εσθονία, για παράδειγμα, στο πλαίσιο της Digital Nomad Visa που εισήγαγε τον περασμένο Αύγουστο, έθεσε ως προϋπόθεση για τον ενδιαφερόμενο εργαζόμενο κατώτατο όριο μηνιαίου εισοδήματος για τους έξι μήνες που προηγούνται της αίτησης τα 3.504 ευρώ ακαθάριστα. Ενα ποσό που αντιστοιχεί σε περίπου 2,5 φορές το μέσο εισόδημα το 2019 στη χώρα.\nΣτο πλαίσιο αυτό, ο κ. Μηταράκης σημειώνει ότι «η νομοθετική πρωτοβουλία θα έχει ως αποτέλεσμα την εισροή τεχνογνωσίας, οικονομικού και διανοητικού κεφαλαίου στη χώρα μας. Προφανώς, οι δικαιούχοι της νέας αυτής βίζας θα πρέπει να πληρούν ορισμένα κριτήρια, κυρίως εισοδηματικά. Θέλουμε να μετατρέψουμε την Ελλάδα σε τόπο προορισμού για ανθρώπους με υψηλή εξειδίκευση και όχι για εργαζομένους που απλά αποφάσισαν να “αλλάξουν παραστάσεις”. Δεν αναζητούμε συγκεκριμένες εθνικότητες, αλλά συγκεκριμένες δεξιότητες. Τέλος, φιλοδοξούμε ότι η επέκταση του δικτύου 5G και οπτικών ινών θα οδηγήσει στην αναλογική κατανομή των ψηφιακών νομάδων ανά την ελληνική επικράτεια, τόσο στα νησιά όσο και στα αστικά κέντρα».\nΠροηγούμενο άρθρο‘Ερχεται υποχρεωτική πληρωμή ενοικίου μέσω τραπεζών\nΕπόμενο άρθροΕπιχειρηματίας πήρε δάνειο για διατήρηση θέσεων εργασίας αλλά τα έκανε …λαμποργκίνι


Μοιραίο Πάθος – Harlenic\nΜοιραίο Πάθος ποσότητα\nΚωδικός προϊόντος: 01031911 Κατηγορίες: Άρλεκιν, Χρυσά Άρλεκιν Συγγραφέας: Connelly Clare\n•Αρ. Βιβλίου: 1911\nΌταν ο Γκέιμπ Αραντίνι έμαθε ότι η γυναίκα με την οποία μοιράστηκε μια φλογερή νύχτα γιορτής ήταν η κόρη του ανταγωνιστή του και τον είχε εξαπατήσει, έγινε έξαλλος και την έδιωξε. Ένα χρόνο αργότερα, όμως, η Άμπι μπαίνει ξανά στη ζωή του με το πιο συγκλονιστικό, απίστευτο νέο: έχει γεννήσει το παιδί του! Ο Γκέιμπ πρέπει να την παντρευτεί για χάρη του γιου του, ακόμα κι αν δε θέλει ούτε να τη βλέπει. Αλλά μπορεί αυτός ο γάμος να ισχύσει μόνο στα χαρτιά, ή θα καούν και οι δυο στη φλόγα του ίδιου ερωτικού πάθους που τους σάρωσε τα περασμένα Χριστούγεννα;\nΜια Νύχτα με τον Πρίγκιπα\nMarton Sandra €3.10\nMcAllister Anne €3.00\nΚατακτώντας την Άμπι\nGraham Lynne €3.00\nBianchin Helen €3.00


Το μεθοδικό σχέδιο καταστροφής της χώρας έχει έναν συγκεκριμένο στόχο: να διαλύσει ολοσχερώς την κοινωνία και να μετατρέψει τους πολίτες της σε ένα πεινασμένο κοπάδι που θα σπαράζεται μεταξύ του για λίγη τροφή. Αριστερίστικες υπερβολές; Αντιευρωπαϊκός φανατισμός; Κρυφό λόμπι δραχμής; Τίποτε από όλα αυτά.\nΑπλά είναι η πρόταση του προέδρου του Συνδέσμου Γερμανών Βιομηχάνων, Χανς Πέτερ Κάιτελ, για τη μετατροπή όλης της Ελλάδας σε «ειδική οικονομική ζώνη» («Σπίγκελ» 10/9/12). Οι ειδικές οικονομικές ζώνες είναι στρατόπεδα εργασίας, δώδεκα ώρες την ημέρα επί τριακόσιες εξήντα πέντε μέρες τον χρόνο με ωρομίσθιο πενήντα λεπτά, χωρίς κανένα δικαίωμα. Ούτε συνδικαλισμός ούτε ασφάλιση ούτε άδειες ούτε φυσικά υπερωρίες. Το μοντέλο αυτό έχει εφαρμοστεί στη Νοτιοανατολική Ασία, σε χώρες της Λατινικής Αμερικής και της Κεντρικής Ευρώπης.


94 συλλήψεις στην Πελοπόννησο, 29 στη Μεσσηνία – messinia24\nYou are at:Home»Κοινωνία»Αστυνομία»94 συλλήψεις στην Πελοπόννησο, 29 στη Μεσσηνία\n94 συλλήψεις στην Πελοπόννησο, 29 στη Μεσσηνία\nBy messinia24 on\t 22/09/2018 Αστυνομία\nΣυνελήφθησαν 94 άτομα, από τα οποία τα 29 στη Μεσσηνία, σε εκτεταμένη αστυνομική επιχείρηση που πραγματοποιήθηκε χθες (21.9.2018), στην Περιφέρεια Πελοποννήσου, στο πλαίσιο αντιμετώπισης της εγκληματικότητας και της διαμόρφωσης ασφαλών συνθηκών διαβίωσης των πολιτών. Κατά τη διάρκεια της επιχείρησης, έγιναν έλεγχοι σε 847 άτομα (664 ημεδαποί και 183 αλλοδαποί), καθώς και σε 695 οχήματα, ενώ προσήχθησαν 142 άτομα (86 ημεδαποί και 56 αλλοδαποί).\nΜία αλλοδαπή, για παραβάσεις της νομοθεσίας για τα όπλα και του Κώδικα Οδικής Κυκλοφορίας.\nΔύο αλλοδαποί, για παράβαση του Τελωνειακού Κώδικα.\n23 συλλήψεις στη Λακωνία\nΔύο ημεδαποί, για ναρκωτικά, εκ των οποίων ο ένας και για παράβαση του Τελωνειακού Κώδικα.\nΔύο ημεδαποί κι ένας αλλοδαπός, για καταδικαστικά έγγραφα.\nΔύο ημεδαποί, για παραβάσεις του Υγειονομικού Κανονισμού.\nΈξι ημεδαποί κι ένας αλλοδαπός, για παραβάσεις του Κώδικα Οδικής Κυκλοφορίας.\nΔέκα αλλοδαποί, οι οποίοι διέμεναν παράνομα στη χώρα και σε βάρος τους θα κινηθεί η διοικητική διαδικασία επιστροφής τους.\nΤρεις ημεδαποί κι ένας αλλοδαπός, για παραβάσεις του Κώδικα Οδικής Κυκλοφορίας.\n9 συλλήψεις στην Αργολίδα\nΈνας αλλοδαπός, για παράβαση του Τελωνειακού Κώδικα.\nΤρεις ημεδαποί κι ένας αλλοδαπός, για κλοπή ηλεκτρικής ενέργειας.\nΔύο ημεδαποί κι ένας αλλοδαπός, για παραβάσεις του Κώδικα Οδικής Κυκλοφορίας.\nΕξιχνιάστηκε από την Υποδιεύθυνση Ασφαλείας Καλαμάτας, μία περίπτωση κλοπής σε βάρος ημεδαπού, που είχε γίνει την 11.8.2018, στην Καλαμάτα. Για την υπόθεση αυτή σχηματίστηκε δικογραφία σε βάρος τριών ημεδαπών, μιας 38χρονης, μιας 20χρονης και μιας ανήλικης, για κλοπή.\nΚατά τη διάρκεια της επιχείρησης, βεβαιώθηκαν συνολικά 408 παραβάσεις του Κώδικα Οδικής Κυκλοφορίας, 3 παραβάσεις του Υγειονομικού Κανονισμού και μία παράβαση άδειας μουσικών οργάνων, ενώ κατασχέθηκαν:\nμικροποσότητα ηρωίνης, 16 ναρκωτικά δισκία, πιστόλι τύπου REPLICA και 33 πακέτα λαθραίων τσιγάρων, στη Μεσσηνία.\nμικροποσότητα κάνναβης και ποσότητα λαθραίου καπνού συνολικού βάρους 460 γραμμαρίων, στην Αργολίδα, και\nμικροποσότητα μεθαδόνης, μικροποσότητα και τσιγαριλίκι κάνναβης, καθώς και ποσότητα λαθραίου καπνού συνολικού βάρους 154,7 γραμμαρίων στην Λακωνία


Gelateria Fata Morgana (Ρώμη, Ιταλία) - Κριτικές - TripAdvisor\nGelateria Fata Morgana: Εστιατόρια στην περιοχή\nΔραστηριότητες κοντά σε: Gelateria Fata Morgana\nGelateria Fata Morgana, Ρώμη - Κριτικές\nΝο 368 από 1.976 δραστηριότητες - Ρώμη\nVia Giovanni Bettolo 7, 00195 Ρώμη, Ιταλία\nΨυχαγωγία με ασυνήθιστα γούστα: βασιλικό, λεβάντα κλπ. Αν δεν είστε οπαδός νέων ή λίγο εξωτικών πραγμάτων, υπάρχουν πολλά καλά κλασικά. Πολύ βιολογικά.\nΈνα από τα καλύτερα ζελατίνα που είχα ποτέ\nΚοντά στο Βατικανό βρίσκεται το κατάστημα που προσφέρει το καλύτερο παγωτό κατά τη διάρκεια της παραμονής μου στη Ρώμη. Η Fata Morgana έχει ένα ευρύ φάσμα γεύσεων (συνιστώ ανεπιφύλακτα τη γεύση της Baklava) και η ποιότητα είναι εξαιρετική.\nΠολύ υψηλής ποιότητας ζελατίνη\nΠήγαμε εδώ στο Ρωμαϊκό Εστιατόριο. Συνήθως βρίσκω gelato πολύ γλυκιά, αλλά είχαν μια μεγάλη ποικιλία από όχι τόσο γλυκείς γεύσεις, συμπεριλαμβανομένων μερικών πολύ δημιουργικών μιγμάτων. Πήγαμε δύο φορές περισσότερο στο ταξίδι μας.\nΠήγαμε σε αυτό το χώρο παγωτού γιατί το είδαμε σε έναν τουριστικό οδηγό σαν ένα καλό παγωτό αλλά το βρήκαμε εξαιρετικά γλυκό. Υπάρχουν καλύτερες επιλογές στην πόλη.\nΜου άρεσε πολύ η μεγάλη ποικιλία από σπιτικά gelatos. Φυσική και ζάχαρης ήταν perfecto. Είναι δύσκολο να το βρεις, δεδομένου ότι όλα τα καταστήματα είναι κρυμμένο μακριά από πολυσύχναστους δρόμους. Το Google maps θα βοηθήσει αν\nΛάβετε γρήγορα απαντήσεις από το προσωπικό του Gelateria Fata Morgana και από προηγούμενους επισκέπτες.


ΕΝΟΡΙΟΝ: Περί μετανοίας ( Γεροντικό )\nΣτα περίχωρα της Θεσσαλονίκης ήταν τον παλιό καιρό ένα ησυχαστήριο γυναικών. Κάποτε ή προεστώσα έστειλε μια νέα μοναχή στην πόλη για υπηρεσία. Εκείνη από συνεργεία διαβολική έπεσε σε βαρύ σφάλμα. «Ύστερα, απελπισμένη από την πτώση της, δε γύρισε αμέσως στο ησυχαστήριο. Έμεινε στον κόσμο και παρασύρθηκε σέ έκλυτη ζωή. Γρήγορα όμως αηδίασε την αμαρτία και,\nμετανοημένη ειλικρινά για το κατάντημα της, πήρε το δρόμο της επιστροφής. δεν ξέρουμε όμως γιατί ό Θεός δεν επέτρεψε να πατήσει το πόδι της μέσα στον Παρθενώνα. Μόλις έφθασε στην εξώθυρα, έπεσε κάτω νεκρή.\nΤο γεγονός έκανε μεγάλη εντύπωση στις μοναχές και στους Πατέρες πού ασκήτευαν εκεί γύρω. “Όλοι αμφέβαλλαν για τη σωτηρία της. Ένας άγιος Ερημίτης όμως πού έμενε σε μια σπηλιά στην κορυφή του βουνού διηγήθηκε αργότερα το δράμα που είδε, καθώς προσευχόταν, τη στιγμή ακριβώς που ή μετανοημένη μοναχή έπεσε νεκρή. Άγγελοι από τον Ουρανό κατέβαιναν να παραλάβουν την ψυχή της, αλλά και πλήθος πονηρά πνεύματα μαζεύονταν από παντού για να την αρπάξουν. Τότε έγινε μεγάλη φιλονικία ανάμεσα στα αγαθά και στα πονηρά πνεύματα. Οι δαίμονες απαιτούσαν την ταλαίπωρη ψυχή πού τόσον καιρό δούλευε στην αμαρτία. Οι Άγιοι Άγγελοι βεβαίωναν πώς είχε μεταμεληθεί και γι ‘αυτό ήταν άξια σωτηρίας.\n– Πού είναι ή μετάνοιά της? αντιλογούσαν τα πονηρά πνεύματα. Αφού ούτε να μπει στο Μοναστήρι της πρόλαβε και τη βρήκε ό θάνατος έξω από την πόρτα.\n– Άφ ‘ότου είδε ό Πανάγαθος Θεός τη θέλησή της να κλίνει στη διόρθωση, δέχτηκε την μετάνοιά της, αποκρίθηκαν οι Άγγελοι. Ή ψυχή είναι κυρία της θελήσεώς της, της δε ζωής και του θανάτου ό πάντων Δημιουργός και κυρίαρχος Θεός.


Φυτά για δεξαμενές (τεχνητές λίμνες) - Greek Aquarist's Boards - Φόρουμ συζητήσεων γιά το χόμπυ του Ενυδρείου\nGreek Aquarist's Boards - Φόρουμ συζητήσεων γιά το χόμπυ του Ενυδρείου > Λίμνες\nΦυτά για δεξαμενές (τεχνητές λίμνες)\nΦυτά για δεξαμενές (τεχνητές λίμνες) Η χλωρίδα σαν σημαντικό συστατικό ενός υγειούς υγροβιότοπου. Ενισχύει το έργο της φίλτρανσης και μετατρέπει το χώρο σε μια γωνιά ξεκούρασης του πνεύματος και των οφθαλμών.\nΘέματα στο Forum : Φυτά για δεξαμενές (τεχνητές λίμνες) Εργαλεία Forums Αναζήτηση στο forum\nΥπόμνημα: Νούφαρα και Φύτευση σε Λίμνη ( 1 2)\nΥπόστρωμα πηλού (ΑΝΑΖΗΤΗΣΗ)\nΑπό alexis cosmo\nΝούφαρα και χρυσόψαρα!\nΑπό Μιχάλης jazz\nΑναγνώριση φυτού λίμνης\nΝουφαρα δεν ανθίζουν\nΜεταφέρθηκε: Φυτο Anonymous\nειναι τρελα τα τροπικα.\nΦυτά για λιμνούλα με μικρή επιφάνεια\nπαπυρος σε ενυδρειο\nΝυμφαία Κόκκινη ??\nΔηλητηριώδη και Τοξικά Φυτά.\nΑπό maria p\nΝούφαρο στο μπαλκόνι ( 1 2)\nφυτά περιμετρικά (γλάστρο)λιμνης\nΒοήθεια παιδια τι φυτά να βάλω στη λίμνη μου???????.....\nνουφαρα και καλαμια\nΝΟΥΦΑΡΟ AMARILLO Nymphaea\nΜπαμπού σε γλαστρολίμνη\nΑπό in the pond\nΑναγνώριση Ελληνικών Φυτών\nτα νουφαρακια μας ανθησαν!!\nΝΟΥΦΑΡΑ ΚΑΙ ΧΩΜΑ??\nβοηθεια .. πως φυτευονται τα νουφαρα?\nInvasive alien insects and plants / Εισβολή (alien) εντόμων και φυτών\nΓια τον In the pond\nΝουφαρα...ε και μετά;\nΣποροι απο νουφαρα?\nΝέος με νούφαρα...\nΦυτά από το περιβάλλον της δεξαμενής μου\ntrapa natans (water-chestnut)\nΥδροχαρή φυτά της Κύπρου\nΑπό MIXALIS CYPRUS\nφυτο και ελληνικος καιρος.\nEQUISETUM JAPONICUM BARRED HORSETAIL-ενα κλαδεματακι?\nΑπό apostolis veroia\nφυτά για λιμνη\nφυτα για λιμνη\nΠροβολή θεμάτων 1 έως 60 από 69 Moderators : 1\nΤίτλος θέματος Ώρα δημοσίευσης Εναρξη του thread Αριθμός Απαντήσεων Έχει διαβαστεί Δημιουργός Αξιολόγηση θέματος\nPage generated in 0,06731 seconds with 16 queries


Disneyland: Η αστυνομία προκάλεσε μέγα πανικό λόγω… βλάβης σε κυλιόμενη σκάλα! – Η Γάτα\nDisneyland: Η αστυνομία προκάλεσε μέγα πανικό λόγω… βλάβης σε κυλιόμενη σκάλα!\nH γαλλική αστυνομία το βράδυ του Σαββάτου προχώρησε στην εκκένωση της Disneyland\nΤαυτόχρονα η αστυνομία έδωσε εντολή σε τουρίστες που βρίσκονταν στο Παρίσι να παραμείνουν στα ξενοδοχεία τους και να αποφεύγουν την κυκλοφορία στη συγκεκριμένη περιοχή, κάτι που έκανε τον κόσμο να πιστέψει ότι πρόκειται για τρομοκρατικό χτύπημα και οι χιλιάδες επισκέπτες άρχισαν να τρέχουν μέσα σε πανικό.\nΤελικά αποδείχθηκε ότι η γαλλική αστυνομία διέταξε την εκκένωση της Disneyland στο Παρίσι λόγω απλής βλάβης σε κυλιόμενη σκάλα!\nΚαι σαν να μην έφτανε μόνο αυτό, στο σημείο έσπευσαν πάνοπλοι αστυνομικοί, ενώ επισκέπτες του πάρκου εγκλωβίστηκαν μέσα σε εστιατόριο. Πολίτες νόμιζαν πως άκουσαν πυροβολισμούς και επικράτησε αναστάτωση. Δημιουργήθηκε συνωστισμός, ενώ επισκέπτες έτρεχαν πανικόβλητοι, σύμφωνα με το Actu17, με αποτέλεσμα να υπάρξουν τραυματισμοί.\nΑπλή γκάφα ή γουστάρουν πλέον να τρομοκρατούν τους πολίτες για να ζουν στην ανασφάλεια;\n— kemalEsMio (@kemalesmio) 23 Μαρτίου 2019\nΣε συγγνώμη υποχρεώθηκε η Μπάρμπρα Στρέιζαντ για όσα είπε σχετικά με τα θύματα του Μάικλ Τζάκσον\n«Σώστε το Ίντερνετ»: Έγιναν 1.000 ηχηρές διαδηλώσεις ενάντια στο νομοσχέδιο της ΕΕ σε ευρωπαϊκές πόλεις!


Ποιος «Άνθρωπος του Βιτρούβιου»;... ΙΞΊΩΝΑΣ ο Βασιλιάς της Θεσσαλίας - Διαδραστικά\nΑρχική Αρχαία Ελλάδα Ποιος «Άνθρωπος του Βιτρούβιου»;… ΙΞΊΩΝΑΣ ο Βασιλιάς της Θεσσαλίας\nΟ σκοπός αυτής της δημοσίευσης είναι να επανέλθει η παλαιότερη γνώση.\nΈχουμε κάνει πρότυπα τα νεότερα και έχουμε ξεχάσει τα αρχέτυπα. Καλός ο κύριος Ντα Βίντσι, καλό και το σχέδιο του, αλλά όχι πρωτότυπο.\nΌλοι γνωρίζουν εκείνον και την δική του αντιγραφή (άνθρωπος του Βιτρούβιου) κι όχι την Ελληνική μυθολογία που μεταξύ πολλών άλλων «γέννησε» και τον μύθο του Βασιλιά Ιξίωνα.\nΠοιους φοβίζει και γιατί η αλήθεια; Γιατί προσπαθούν να μας αποκρύπτουν το γνήσιο και μας προσφέρουν να παίρνουμε ως γνώση τις αντιγραφές; Δεν θέλουν να μάθουμε ποιοι ήταν οι πρόγονοι μας, τι επιρροή είχαν στους άλλους λαούς, τι δυνατότητες νοητικές και τι φαντασία στο να ”καλύπτουν” όσα ήξεραν εξ αρχής ότι θα πολεμηθούν, έτσι ώστε αυτά να επιζήσουν και να έρθουν σε εμάς κωδικοποιημένα; Πιθανόν, και μπορεί να πει κάποιος ότι μέχρι τώρα τα κατάφεραν αρκετά καλά.\nΑς αξιοποιήσουμε λοιπόν το μοναδικό εργαλείο που έχουμε στα χέρια μας (ΔΙΑ-ΔΙΚΤΥΟΝ) για να ανακαλύψουμε την αλήθεια.\nΑΛΛΑ ΑΓΝΟΟΥΝ ΑΥΤΟ:\nΠροηγούμενο άρθρο11 παράξενα που μπορεί να συμβαίνουν στο σώμα μας ενώ κοιμόμαστε και πιθανόν δεν θυμόμαστε\nΕπόμενο άρθροΤι Αναζητούν Υποσυνείδητα οι Άντρες σε μια Γυναίκα (video)\nΟι Πέτρες «Μιλούν» Ελληνικά… και Εκτός Ελλάδος ! ! !\nΤι είναι ο Θάνατος; Επίκουρος: Για μας είναι Τίποτα


ARTICAL - Forevermore - Forgotten Scroll\nΤώρα είναι Τρί 26 Οκτ 2021, 23:57\nARTICAL - Forevermore\nΔημοσίευση από CountRaven » Πέμ 20 Αύγ 2020, 07:01\nΝέο ARTICAL άλμπουμ, κυκλοφορεί ψηφιακά 10 Σεπτέμβρη.\nΠαίζει δυνατή μπάλα όπως βλέπουμε και από το βίντεο.\nMark Boals ζωγραφίζει και στολίζει με την φωνή του ολόκληρο το άλμπουμ.\nΈχουμε ασχοληθεί και σε παλιότερη εκπομπή.\nΔημοσίευση από Zippo190 » Πέμ 20 Αύγ 2020, 09:24\nΘυμάμαι ότι το προηγούμενο ήταν πολύ καλό, παρόλο που δεν είμαι οπαδός του είδους. Ελπίζω σε εξίσου καλή συνέχεια και (γιατί όχι) να βγεί και προς τα έξω, αφού είναι κρίμα οι καλές προσπάθειες να μην ακούγονται.\nΔημοσίευση από LuciferSteele » Κυρ 13 Σεπ 2020, 13:37\nπαθολογικά αγάπη για Boals, ψυχαναγκαστική αγορά χωρίς πολλά πολλά\nΔημοσίευση από CountRaven » Δευ 23 Νοέμ 2020, 18:44\n31 Γενάρη το CD από Soman Records.\nΔημοσίευση από theBox » Δευ 23 Νοέμ 2020, 18:53\nCountRaven έγραψε: ↑Δευ 23 Νοέμ 2020, 18:44 https://somanrecords.bandcamp.com/album/forevermore\nΤελευταια φορα που ειδα τετοιο εξωφυλλο ηταν στο μετροπολις, στο section με τις live ηχογραφησεις πανηγυριων απο το χωριό.\nΔημοσίευση από LuciferSteele » Δευ 23 Νοέμ 2020, 19:19\nόντως, γιατί να υποβαθμίσεις το προϊόν σου έτσι ρε γμτ\nΔημοσίευση από Zippo190 » Δευ 23 Νοέμ 2020, 20:03\nδεν μου φαίνεται τόσο χάλια το εξώφυλλο, αλλά γενικότερα υπάρχει μια anti-promotion αισθητική, λες και βγαίνει η κυκλοφορία και όποιος το πάρει, πήρε. Δηλαδή, ούτε promotion, καμιά ζωντανή εμφάνιση κ.α. Φαντάζομαι ότι υπάρχει συγκεκριμένο κοίνο που τα αγοράζει, παρόλα αυτά δεν θέλει να κάνει άνοιγμα σε περισσότερο κόσμο;\nΔημοσίευση από CountRaven » Δευ 23 Νοέμ 2020, 21:57\nΚαι την εταιρία που το βγάζει να πω την αμαρτία μου πρώτη φορά τη βλέπω. Από ότι είδα είναι Γαλλική, συνεργάζεται με άλλες δύο εταιρίες, την Do For It από το Τέξας και την My Kingdom Music από Ιταλία.\nΑπό τις κυκλοφορίες τους λίγα πράγματα ήξερα. Είδα ότι έχει βγάλει και υλικό των Ελλήνων Erase.\nΤην παρακολουθήσει κανείς την ετικέτα; Ελπίζω να μη ψάχνουμε το CD με το κυάλι.


Δες ποια ζώδια ευνοούνται από το τρίγωνο Ερμή -Ουρανού αύριο - BORO από την ΑΝΝΑ ΔΡΟΥΖΑ - boro.gr\nΑρχική / More / ΖΩΔΙΑ / Δες ποια ζώδια ευνοούνται από το τρίγωνο Ερμή -Ουρανού αύριο\nΔες ποια ζώδια ευνοούνται από το τρίγωνο Ερμή -Ουρανού αύριο\nΑύγουστος 14, 2013 ΖΩΔΙΑ\nΤο τρίγωνο Ερμή-Ουρανού\nΗ ημέρα του Δεκαπενταύγουστου αποτελεί για όλους -σχεδόν- μέρα χαλάρωσης και ανάπαυσης, αφού οι περισσότεροι έχουν πάρει την άδειά τους και έχουν κανονίσει τις διακοπές τους ή τουλάχιστον έχουν κάνει το πρόγραμμά τους για το πώς θα περάσουν αυτή την ημέρα.\nΤο τρίγωνο Ερμή-Ουρανού που διαμορφώνεται την συγκεκριμένη μέρα, αποτελεί μια ευχάριστη και απρόβλεπτη όψη, που μπορεί να προσφέρει αναπάντεχες εκπλήξεις σε όλους μας και στον καθένα ξεχωριστά. Ο Ερμής που βρίσκεται στο ζώδιο του Λέοντα, αναδεικνύει περισσότερο θέματα που σχετίζονται με τον έρωτα, τα παιδιά, τις διακοπές και τις απολαύσεις, ενώ ο Ουρανός από το ζώδιο του Κριού ευνοεί τα νέα σχέδια, το καινούργιο, το πρωτοπόρο. Η φύση του Ουρανού εξάλλου, είναι απρόβλεπτη και μη αναμενόμενη, επομένως δεν βοηθάει στο να «εντοπίσουμε» τι ακριβώς θα συμβεί. Υπόσχεται όμως ότι αυτό που θα έρθει θα είναι εξαιρετικά θετικό, αφού πρόκειται για όψη τριγώνου. Ας απολαύσουμε λοιπόν αυτές τις άγιες μέρες αλλά ας μην αγνοήσουμε τις ευκαιρίες από όπου κι αν έρθουν.\nΠοια ζώδια ευνοούνται από το τρίγωνο Ερμή-Ουρανού\nΤα ζώδια που ευνοούνται περισσότερο από αυτή την όψη είναι τα ζώδια τηςΦωτιάς (Κριοί, Λέοντες, Τοξότες) και του Αέρα (Δίδυμοι, Ζυγοί, Υδροχόοι).\nΤο τρίγωνο Ερμή-Ουρανού και οι προβλέψεις για τα 12ζώδια\nΦίλε Κριέ, το τρίγωνο που σχηματίζει ο Ερμής με τον Ουρανό ανήμερα τον δεκαπενταύγουστο, θα αποτελέσει για σένα την ιδανική ευκαιρία για να απολαύσεις στο έπακρο αυτές τις ημέρες. Με αυξημένη αυτοπεποίθηση και απαλλαγμένος από το στρες των υποχρεώσεων, θα μπορέσεις να χαλαρώσεις και να ασχοληθείς την προσωπική σου ζωή. Είτε βρίσκεσαι σε διακοπές, είτε αποφασίσεις μια σύντομη απόδραση, το αποτέλεσμα θα είναι το ίδιο, αφού θα έχεις την ευκαιρία να έρθεις πιο κοντά με τον σύντροφό σου και να κάνετε ουσιαστικές συζητήσεις για το μέλλον σας. Ακόμα και αν είσαι ελεύθερος, το αυξημένο επικοινωνιακό σου χάρισμα, θα προσελκύσει πολλούς θαυμαστές κι έτσι θα έχεις την ευκαιρία να δημιουργήσεις μια όμορφη σχέση, με προοπτικές. Ένας κεραυνοβόλος έρωτας είναι επίσης πιθανό να προκύψει κάτω από την επιρροή αυτής της όψης, καθώς επίσης και μια απρόσμενη εγκυμοσύνη.\nΑγαπητέ Ταύρε, ανήμερα τον δεκαπενταύγουστο ο Ερμής από τον τέταρτο οίκο του ηλιακού σου ωροσκοπίου, σχηματίζει τρίγωνο με τον απρόβλεπτο Ουρανό. Η όψη αυτή, ακόμα κι αν δεν σου φέρει σημαντικά γεγονότα, θα σε βοηθήσει να βάλεις σε τάξη τις σκέψεις σου, να οργανώσεις καλύτερα την ζωή σου και να πραγματοποιήσεις θετικές αλλαγές στο οικιακό σου περιβάλλον. Μια ανέλπιστη ευκαιρία που σχετίζεται με τα περιουσιακά σου στοιχεία, μπορεί να σημάνει μια νέα εποχή στα οικονομικά σου, ενώ δεν αποκλείεται να αποφασίσεις να συμβιώσεις με τον αγαπημένο σου, ή να προετοιμάζεσαι για την δημιουργία της δικής σου οικογένειας που θα αλλάξει θετικά τη ζωή σου. Αν πάλι νοσταλγείς μια σχέση από το παρελθόν, ίσως αναβιώσει αυτό το διάστημα. Τέλος, ίσως κερδίσεις ένα σημαντικό ποσό από την εκμετάλλευση κάποιου ακινήτου σου.\nΑγαπητέ Δίδυμε, στις 15 Αυγούστου ο κυβερνήτης σου Ερμής σχηματίζει τρίγωνο με τον Ουρανό και εγγυάται απρόσμενα θετικές εξελίξεις σε πολλές υποθέσεις που σε απασχολούν. Τις μέρες αυτές η κοινωνικότητά σου θα είναι ιδιαίτερα αυξημένη και μέσα από τις συναναστροφές σου, ίσως δεις να σου προσφέρονται ευκαιρίες ζωτικής σημασίας. Τα όνειρα και οι φιλοδοξίες σου μπορούν να επιτευχθούν με ελάχιστη προσπάθεια, αφού η τύχη θα αποτελέσει τον καθοριστικό παράγοντα της επιτυχίας σου. Απρόσμενα θετικές εξελίξεις θα υπάρξουν και στην προσωπική σου ζωή, αφού αν είσαι ελεύθερος, τις ημέρες αυτές θα έχεις την ευκαιρία να κάνεις σημαντικές γνωριμίες και να γνωρίσεις τον έρωτα της ζωής σου. Αν πάλι είσαι ήδη δεσμευμένος, ίσως είναι η κατάλληλη στιγμή να συζητήσεις με τον αγαπημένο σου και να πάρετε σοβαρές αποφάσεις για το μέλλον σας.\nΦίλε Καρκίνε, το τρίγωνο που διαμορφώνει ο Ερμής με τον Ουρανό στις 15 Αυγούστου, πρόκειται να φέρει σημαντικές ευκαιρίες τόσο στα επαγγελματικά σου όσο και στα οικονομικά σου. Έτσι τις επόμενες ημέρες, μην δυσανασχετήσεις αν χρειαστεί να δουλέψεις, αφού τα οφέλη που θα αποκομίσεις θα είναι πολλά. Δεν αποκλείεται ακόμα και εν μέσω του καλοκαιριού, να ξεκινήσεις μια νέα δραστηριότητα ή να προωθήσεις κάποιες αλλαγές που θα εκτοξεύσουν στα ύψη τα έσοδά σου. Επειδή όμως αυτές οι μέρες προσφέρονται και για διακοπές και διασκεδάσεις, σίγουρα θα βρεις τον τρόπο να εξασφαλίσεις ελεύθερο χρόνο όχι μόνο για τον εαυτό σου αλλά και γι’ αυτούς που αγαπάς. Ακόμα και οι σύντομες αποδράσεις, θα σε βοηθήσουν να φορτίσεις τις μπαταρίες σου και να συσφίξεις τις σχέσεις σου. Αν μάλιστα είσαι ελεύθερος, μια νέα γνωριμία θα επηρεάσει καθοριστικά το μέλλον σου.\nΦίλε Λέοντα, ήδη ο κυβερνήτης σου Ήλιος και ο Ερμής που βρίσκονται στο ζώδιό σου, έχουν κάνει τη ζωή σου πολύ ενδιαφέρουσα. Τα καλύτερα όμως έρχονται τις επόμενες μέρες, αφού στις 15 Αυγούστου ο Ερμής σχηματίζει τρίγωνο με τον Ουρανό και σου φέρνει ευκαιρίες που ούτε καν μπορείς να φανταστείς. Νέοι δρόμοι ανοίγονται μπροστά σου που θα καλύψουν απόλυτα την ανάγκη σου για περιπέτειες και καλοπέραση. Τα ταξίδια – μικρά ή μεγάλα – θα σου προσφέρουν σημαντικές εμπειρίες ενώ δεν αποκλείεται ακόμα και να σου δώσουν νέα ερεθίσματα για να βάλεις καινούργιους στόχους και προοπτικές, που συν τοις άλλοις θα αυξήσουν σημαντικά και τα οικονομικά σου. Αν το διάστημα αυτό προκύψει μια επαγγελματική πρόταση από το εξωτερικό, καλό θα είναι να την μελετήσεις προσεκτικά καθώς μπορεί να αλλάξει ριζικά τη ζωή σου. Όσο για την προσωπική σου ζωή είτε είσαι ήδη δεσμευμένος είτε κάνεις τώρα μια γνωριμία, οι προοπτικές είναι άριστες.\nΑγαπητέ Παρθένε, ο κυβερνήτης σου Ερμής που σχηματίζει τρίγωνο με τον Ουρανό στις 15 Αυγούστου, μπορεί να γίνει αιτία να βάλεις μια νέα τάξη στη ζωή σου, αφού θα σε βοηθήσει να δεις πιο καθαρά τους στόχους σου και τα «θέλω» σου και να κάνεις τις απαραίτητες αλλαγές όπου χρειάζεται. Ακόμα όμως και αν δεν τολμήσεις από μόνος σου να πάρεις τις ανάλογες πρωτοβουλίες, η τύχη θα δρομολογήσει τα γεγονότα που θα σου εξασφαλίσουν μια καλύτερη πορεία. Αν μάλιστα αντιμετωπίζεις πρόβλημα στα οικονομικά σου, τώρα θα υπάρξουν οι προϋποθέσεις ώστε να απεγκλωβιστείς από αδιέξοδες καταστάσεις. Ευχάριστες εξελίξεις αναμένονται και στην προσωπική σου ζωή, αφού αν διατηρείς μια σχέση, τώρα θα μπορέσεις να κατανοήσεις καλύτερα τις ανάγκες του συντρόφου σου, ενώ αν είσαι ελεύθερος, μια νέα σχέση ή και η αναβίωση ενός παλιού έρωτα, θα λειτουργήσει σχεδόν θεραπευτικά.\nΑγαπητέ Ζυγέ, το τρίγωνο Ερμή-Ουρανού που διαμορφώνεται στις 15 Αυγούστου, πρόκειται να τονώσει την αισθηματική σου ζωή και να σε ανανεώσει από κάθε άποψη. Θα πρέπει λοιπόν να εκμεταλλευτείς αυτή την καλοκαιρινή περίοδο, ώστε να έρθεις πιο κοντά με τον σύντροφό σου και να βρεις νέους κώδικες επικοινωνίας, που θα φέρουν μια νέα ισορροπία και αρμονία στη σχέση σας. Ένα ταξίδι μπορεί να αποτελέσει την αφορμή σοβαρών αποφάσεων και να σε φέρει πιο κοντά στην επισημοποίηση αυτής της σχέσης. Αν είσαι ελεύθερος, φρόντισε αυτές τις ημέρες να αποδεχτείς τις προσκλήσεις των φίλων σου, αφού είναι πολύ πιθανό να βρεις ένα νέο έρωτα μέσα από το φιλικό σου περιβάλλον. Μεγάλες εκπλήξεις μπορεί να σου επιφυλάσσει και ένα ταξίδι στο εξωτερικό, που μπορεί να σημάνει ακόμα και την αρχή μιας νέας επαγγελματικής πορείας.\nΑγαπητέ Σκορπιέ, το τρίγωνο που διαμορφώνει ο Ερμής με τον Ουρανό στις 15 Αυγούστου, επηρεάζει περισσότερο τον τομέα της εργασίας σου, όπου μπορεί να προκύψουν σημαντικές ευκαιρίες για την επαγγελματική σου αναρρίχηση. Παρά το γεγονός ότι αυτή η εβδομάδα θεωρείται «νεκρή» για επαγγελματικές δραστηριότητες, δεν αποκλείεται να δρομολογούνται ακόμα και εν αγνοία σου κάποιες εξελίξεις που θα σε εκπλήξουν ευχάριστα. Αν μάλιστα σκέφτεσαι να ανεξαρτητοποιηθείς και προετοιμάζεις την εφαρμογή κάποιων ιδεών, οι συνθήκες θα σε βοηθήσουν να πετύχεις το καλύτερο αποτέλεσμα και να εξασφαλίσεις από τώρα την επιτυχία. Παρόλο που η συγκεκριμένη όψη αφορά περισσότερο στον τομέα της καριέρας σου, υπάρχει σταθερότητα και στην αισθηματική σου ζωή ιδιαίτερα αν ήδη διατηρείς μια σχέση. Αν είσαι ελεύθερος, μάλλον θα πρέπει να περιμένεις λίγο ακόμα.\nΑγαπητέ Τοξότη, ανήμερα τον δεκαπενταύγουστο ο Ερμής σχηματίζει τρίγωνο με τον Ουρανό και επιφυλάσσει μεγάλες εκπλήξεις στην προσωπική σου ζωή. Η όψη αυτή θα σου δώσει την ευκαιρία να εκμεταλλευτείς όσο καλύτερα γίνεται αυτή την καλοκαιρινή περίοδο, να αφοσιωθείς στον έρωτα της ζωής σου, να ταξιδέψεις και να ασχοληθείς με οτιδήποτε σου αρέσει. Αν σου δοθεί η ευκαιρία να πας στο εξωτερικό, ίσως πάρεις κάποιες ιδέες που θα βοηθήσουν και στις επαγγελματικές σου δραστηριότητες. Ο έρωτας θα παίξει σημαντικό ρόλο στη ζωή σου αυτές τις ημέρες και δεν αποκλείεται να λάβεις μια ανέλπιστη πρόταση από τον καλό σου, ή αν είσαι ελεύθερος, να κάνεις μια σημαντική γνωριμία που υπόσχεται πολύ καλές προοπτικές. Τέλος, η συγκεκριμένη όψη θα ευνοήσει και τα οικονομικά σου και θα σε βοηθήσει να αποπληρώσεις κάποιες οφειλές σου.\nΦίλε Αιγόκερε, ανήμερα τον δεκαπενταύγουστο σχηματίζεται το τρίγωνο Ερμή-Ουρανού που πρόκειται να φέρει θετικές αλλαγές στον τομέα του σπιτιού και της οικογένειας, στα ακίνητα περιουσιακά σου στοιχεία, στα οικονομικά σου αλλά και στα ερωτικά σου. Ακόμα και μέσα στην καρδιά του καλοκαιριού, ίσως είναι η κατάλληλη στιγμή να βάλεις σε εφαρμογή κάποια σχέδιά σου, ή να προχωρήσεις σε μια σημαντική αγοραπωλησία τώρα που υπάρχουν οι κατάλληλες προϋποθέσεις. Αν σκέφτεσαι μάλιστα να εκμεταλλευτείς αυτές τις ημέρες για μια μετακόμιση ή ανακαίνιση, το αποτέλεσμα θα είναι πολύ θετικό και θα βελτιώσει την ψυχολογία σου. Βελτίωση θα υπάρξει και στις οικογενειακές σου σχέσεις, ενώ αν σε απασχολεί μια σχέση από το πρόσφατο παρελθόν, μπορείς τώρα να την αναζωπυρώσεις και να κάνεις μια νέα αρχή. Σε περίπτωση που είσαι ελεύθερος, μια ερωτική σχέση που θα ξεκινήσει αυτές τις ημέρες, μπορεί να σου φανεί εφήμερη, στην πορεία όμως θα σταθεροποιηθεί.\nΑγαπητέ Υδροχόε, ο κυβερνήτης σου Ουρανός που σχηματίζει τρίγωνο με τον Ερμή στις 15 Αυγούστου, σου επιφυλάσσει πολύ θετικά γεγονότα, που θα σε εκπλήξουν ευχάριστα. Τις επόμενες ημέρες θα έχεις την ευκαιρία να επικοινωνήσεις με πολύ κόσμο, να κάνεις σημαντικές γνωριμίες και, αν είσαι ελεύθερος, να γνωρίσεις το άτομο που θα σε συναρπάσει. Αν διατηρείς ήδη μια σχέση, ίσως αποφασίσεις ξαφνικά πως ήρθε η ώρα να την επισημοποιήσεις ή τουλάχιστον να συμβιώσεις με τον αγαπημένο σου. Ακόμα όμως και οι καινούργιοι έρωτες που θα δημιουργηθούν αυτό το διάστημα, θα πάρουν σύντομα μια πολύ σοβαρή τροπή. Η όψη αυτή μπορεί να σου ανοίξει δρόμους και στον επαγγελματικό τομέα, αφού οι γνωριμίες που θα κάνεις μπορούν να σου φανούν χρήσιμες και να προσφέρουν σημαντικές ευκαιρίες. Ευχάριστες εκπλήξεις σου επιφυλάσσουν και τα ταξίδια που θα κάνεις αυτές τις μέρες.\nΦίλε Ιχθύ, ανήμερα τον δεκαπενταύγουστο σχηματίζεται το τρίγωνο Ερμή-Ουρανού, που επιφυλάσσει θετικές εκπλήξεις κυρίως στα οικονομικά σου. Έτσι, παρά το γεγονός ότι οι μέρες αυτές προσφέρονται περισσότερο για χαλάρωση και διασκέδαση, δεν ξέρεις ποτέ από πού μπορεί να προέλθουν οι ευκαιρίες. Ακόμα και αν βρίσκεσαι ήδη σε διακοπές, ένα τηλεφώνημα, μια γνωριμία, ή μια πρόταση που δεν περιμένεις, μπορούν να σου φέρουν ένα απρόσμενο έσοδο που δεν θα πρέπει να αγνοήσεις. Θετικές εξελίξεις αναμένονται γενικότερα και στην καθημερινότητά σου, αφού αυτό το διάστημα, ακόμα κι αν οι επαγγελματικές σου υποχρεώσεις είναι αυξημένες, θα καταφέρεις να αξιοποιήσεις τον ελεύθερο χρόνο σου με τον καλύτερο τρόπο. Όσο για την ερωτική σου ζωή, όταν θέλει η τύχη, ο έρωτας μπορεί να σε βρει οπουδήποτε.


Eslövs BK FC Rosengård ζωντανά αποτελέσματα, livescore και live streaming - SofaScore\nEslövs BK - FC Rosengård Ζωντανά αποτελέσματα, livescore και live streaming\nEslövs BK FC Rosengård ζωντανά αποτελέσματα (και ζωντανή μετάδοση, live streaming βίντεο του αγώνα*) ξεκινάει στις 16.8.2019. και ώρα 17:00 UTC ώρα στο Division 2, Vastra Gotaland - Sweden. Στο SofaScore ζωντανά αποτελέσματα μπορείτε να βρείτε όλα Eslövs BK εναντίον FC Rosengård τα προηγούμενα αποτελέσματα με τους H2H αγώνες. Οι σύνδεσμοι Eslövs BK εναντίον FC Rosengård με τα βίντεο Στιγμιότυπα βρίσκονται στην καρτέλα "μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείς να παρακολούθησεις Eslövs BK εναντίον FC Rosengård ζωντανά στο ίντερνετ αν είσαι κατοχυρωμένο μέλος της bet365, της ηγετικής ιντερνετικής εταιρίας στοιχημάτων που έχει κάλυψη για περισσότερο από 140.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της bet365 μπορείς να παρακολουθήσεις τον ποδόσφαιρο αγώνα Eslövs BK FC Rosengård στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της bet365 μπορούν να ιδωθούν στην κατηγορία ποδόσφαιρο ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nFC Rosengård ζωντανά αποτελέσματα, πρόγραμμα και σκορ\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως ''SofaScore''. Εγκαταστήστε την εφαρμογή του SofaScore και ακολουθείστε Eslövs BK FC Rosengård live score στο κινητό σας τηλέφωνο!\n*ΣΗΜΑΝΤΙΚΗ ΣΗΜΕΙΩΣΗ - To Sofascore.com σε συνεργασία με την bet365 προσφέρει πάνω από 140000 γεγονότα σε Ζωντανή Μετάδοση ανά χρόνο. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως κατέχονται σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην bet365 και βάλετε χρήματα στον λογαριασμό σας για να δείτε Eslövs BK FC Rosengård ή οποιοδήποτε άλλο συγκεκριμένο γεγονός μέσω του ζωντανού stream της bet365, συνιστάται να ελέγξετε με την bet365, εάν μπορείτε να δείτε το stream αυτού του γεγονότος, στη τοποθεσία διαμονής σας. Μάθετε περισσότερα επικοινωνόντας με την bet365 εδώ , μέσω τηλεφώνου, ταχυδρομείου, ηλεκτρονικής αλληλογραφίας ή συνομιλίας.